Mutabdžija: Još četvero učenika krenulo na nastavu\nNaslovnica Podrinje Bratunac Mutabdžija: Još četvero učenika krenulo na nastavu\nBratunac – Ministar prosvjete i kulture Republike Srpske Goran Mutabdžija rekao je da je jutros došlo u školu još četvero učenika iz Konjević Polja, koji od početka školske godine nisu prisustvovali nastavi. On je novinarima u Banjaluci izjavio da to znači da je sada u …\n… školskim klupama 11 učenika, od 95 koliko ih od početka školske godine nije prisustvovalo nastavi.\n“Smatram da su ovo dobri pomaci, jer su i federalni mediji počeli objektivno izvještavati o pritiscima na roditelje koji šalju djecu u školu, fizičkim prijetnjama i napadima na djecu“, istakao je Mutabdžija.\nOn je dodao da je u Vrbanjcima danas još samo jedno dijete došlo u školu, od onih koji od početka školske godine nisu prisustvovali nastavi.\nMutabdžija je rekao da još ne želi govoriti o posljedicama njihovog nepohađanja nastave.\nRoditelji učenika iz Konjević Polja bošnjačke nacionalnosti ne dozvoljavaju svojoj djeci da pohađaju nastavu od početka školske 2013/2014. godine, jer traže uvođenje bosanskog jezika i nacionalne grupe predmeta.\nPrema dogovoru resornog ministarstva i roditelja, bošnjačkim đacima od prvog do petog razreda bilo bi omogućeno da maternji jezik i razliku gradiva iz nacionalne grupe predmeta uče u skladu sa programom Tuzlanskog kantona na dopunskim časovima, koji bi redovno bili organizovani.


Velika akcija FBI: Bajdenovoj ćerki ukradeni poverljivi zapisi - 06.11.2021, Sputnik Srbija\nVelika akcija FBI: Bajdenovoj ćerki ukradeni poverljivi zapisi\nAmerički FBI pretražio je nekoliko kuća u sklopu istrage o navodnoj krađi dnevničkih zapisa ćerke američkog predsednika Džoa Bajdena. 06.11.2021, Sputnik Srbija\nFBI je u sklopu te istrage pretresao kuće dva radnika „Projekta Veritas“, navode američki medij.Akcija FBI odigrava se nešto više od godinu dana pošto je „Nešnel fajl“ objavio ceo sadržaj dnevnika.„Projekat Veritas“ insistirao je na tome da nema ništa sa objavljivanjem zapisa, ali ipak je pod istragom navodne krađe dnevnika Bajdenove ćerke.„Nešnal fajl“ tvrdi da je dobio digitalnu kopiju dnevnika od „zviždača“ iz „Projekta Veritas“, ali insistira kako im je rečeno da „dnevnik nije pribavljen kriminalnim metodama“. Kako navode iz tog medija, dnevnik je navodno ostavljen na adresi gde je ćerka Džoa Bajdena boravila.„Projekat Veritas“, organizacija bliska idejama američkih konzervativaca koja se bavi istragom i otkrivanjem političkih skandala, navodno je odbila da objavi dnevnik, iako su znali gde se nalazi i navodno imali priznanje Bajdenove ćerke da je njen.O'Kif je rekao kako im se javio izvor koji je „privremeno bio u istoj hotelskoj sobi u kojoj i ćerka Džoa Bajdena“, tvrdeći da je ona u njoj „ostavila dnevnik“.Prema njegovim tvrdnjama, „Projekat Veritas“ je prvo kontaktirao advokata Bajdenove ćerke, koji je odbio da potvrdi da li je to njen dnevnik, a potom ga je predao pravosuđu.FBI je odbio da komentariše navode američkih medija o navodnom pretresu, navodeći samo da su „na dve adrese sprovodili zakonske aktivnosti u vezi sa istragom koja je u toku“.Navodni dnevnik Ešli Bajden koji je objavljen u „Nešnel fajlu“ sadrži tvrdnje o upotrebi droge, lične detalje njenih emotivnih i bračnih odnosa, detalje odnosa sa njenim ocem...\nsvet, džo bajden, fbi, sjedinjene američke države, svet – politika\nAmerički FBI pretražio je nekoliko kuća u sklopu istrage o navodnoj krađi dnevničkih zapisa ćerke američkog predsednika Džoa Bajdena.\nFBI je u sklopu te istrage pretresao kuće dva radnika „Projekta Veritas“, navode američki medij.\nAkcija FBI odigrava se nešto više od godinu dana pošto je „Nešnel fajl“ objavio ceo sadržaj dnevnika.\n„Projekat Veritas“ insistirao je na tome da nema ništa sa objavljivanjem zapisa, ali ipak je pod istragom navodne krađe dnevnika Bajdenove ćerke.\n„Agenti FBI pojavili su se u više domova bivših i sadašnjih zaposlenih, dostavili sudski poziv zajedno sa propratnim pismom moleći „Veritas“ da se uzdrži od „otkrivanja postojanja sudskog poziva bilo kojoj trećoj strani... kako bi se sačuvala poverljivost istrage“. Pokušavaju da nas ućutkaju“, rekao je osnivač i izvršni direktor „Projekta Veritas“ Džejms O'Kif, prenosi RT.\n„Nešnal fajl“ tvrdi da je dobio digitalnu kopiju dnevnika od „zviždača“ iz „Projekta Veritas“, ali insistira kako im je rečeno da „dnevnik nije pribavljen kriminalnim metodama“. Kako navode iz tog medija, dnevnik je navodno ostavljen na adresi gde je ćerka Džoa Bajdena boravila.\n„Projekat Veritas“, organizacija bliska idejama američkih konzervativaca koja se bavi istragom i otkrivanjem političkih skandala, navodno je odbila da objavi dnevnik, iako su znali gde se nalazi i navodno imali priznanje Bajdenove ćerke da je njen.\n© AP Photo / Carolyn KasterDžo, Džil, Hanter i Ešli Bajden na inauguraciji\nDžo, Džil, Hanter i Ešli Bajden na inauguraciji\nO'Kif je rekao kako im se javio izvor koji je „privremeno bio u istoj hotelskoj sobi u kojoj i ćerka Džoa Bajdena“, tvrdeći da je ona u njoj „ostavila dnevnik“.\nPrema njegovim tvrdnjama, „Projekat Veritas“ je prvo kontaktirao advokata Bajdenove ćerke, koji je odbio da potvrdi da li je to njen dnevnik, a potom ga je predao pravosuđu.\nFBI je odbio da komentariše navode američkih medija o navodnom pretresu, navodeći samo da su „na dve adrese sprovodili zakonske aktivnosti u vezi sa istragom koja je u toku“.\nNavodni dnevnik Ešli Bajden koji je objavljen u „Nešnel fajlu“ sadrži tvrdnje o upotrebi droge, lične detalje njenih emotivnih i bračnih odnosa, detalje odnosa sa njenim ocem...


Pravnici i stručnjaci za bezbednost upozoravaju da bi se dogodio presedan nezabeležen u demokratskim uređenjima - da šef partije bude kontrolor tajnih službi, a pritom i funkcioner u izvršnoj vlasti, i to na mestu ministra odbrane.\nNova vlast SNS-SPS-URS podnela je u parlamentu Predlog izmena Zakona o uređenju službi bezbednosti koji je usvojen sinoć. Kontrola rada službi do sada je bila u domenu kabineta predsednika republike i pripadala je šefu kabineta.\nZakon podrazumeva razdvajanje funkcija - šefa kabineta predsednika i koordinatora službi, odnosno sekretara Saveta za nacionalnu bezbednost. Stručna javnost sumnja da je ovo razdvajanje i celokupna izmena zakona izvršena da bi se ispunila namera Vučića da istovremeno bude i u vladi, a dobije i pod svoju kontrolu BIA, VBA i VOA, odnosno ono što pripada Predsedništvu.\n- Iznova se omogućava gomilanje moći, ali na nov način i u drugim rukama. Problem je što su ove promene preduzete da bi se ispunilo htenje funkcionera SNS. Međutim, ovakva koncentracija moći i rizik da se sve informacije slivaju u ruke jednog čoveka, predsednika političke partije koji je i u izvršnoj vlasti i te tako je opasna - kaže za „Blic” Predrag Petrović, izvršni direktor Beogradskog centra za bezbednosnu politiku.\nAleksandar Vučić je dosad nekoliko puta javno rekao da želi poziciju koordinatora službi, a to obrazložio svojom namerom da se bori protiv korupcije i kriminala. Petrović upozorava na to da su činjenice i zakonski okviri sasvim drugačiji.\n- On će biti prvi čovek sistema odbrane i vojske i nije nadležan za korupciju osim u tom resoru. Suština službi bezbednosti nije borba protiv organizovanog kriminala, već je to, kao što znamo, posao policije i tužilaštva. Činjenica je da će zapravo on biti najobavešteniji čovek na čelu najvećeg dela državnog aparata sile i tajnih službi - ističe Petrović.\nLider naprednjaka kao ministar odbrane ima direktnu subordinaciju sa VBA i VOA, a mestom koordinatora dobija i BIA. Ukoliko na mestu direktora policije bude kadar SNS, to će značiti da će dobiti i apsolutnu kontrolu, koja praktično znači da može i da koordinira akcijama policije.\nIz Centra za evroatlantske studije (CEAS) izražavaju zabrinutost da se bez adekvatne šire i stručne rasprave menja Zakon o osnovama uređenja službi bezbednosti. U CEAS kažu da sumnjaju da su izmene zakona samo namera vladajuće većine da sektor bezbednosti stavi pod još jači partijski nadzor i time potpuno uspori proces jačanja parlamentarnog i demokratskog nadzora nad sektorom.


Delegacija SIM u radnoj poseti kod predsednika vlade Makedonije\nZaev je pozdravio inicijativu i izrazio interes da ova sportska ideja u bliskoj budućnosti bude realizovana u Makedoniji.\nOn je takođe istakao da je, u skladu sa vrednostima projekta, koji je mnogo više od sporta, i da je cilj SIM koncept pravih evropskih vrednosti koje uči mlade ljude da stvore nova poznanstva, prijateljstva i ostvaruju kontakte sa vršnjacima iz regiona, da razvijaju duh zdravih sportskih navika i prihvatanje različitosti, tolerancije i vaspitanja, negovanje fer pleja, timski rad i duh, koje su i vrednosti evropske kulture, a sve su to ciljevi za koje se Sportkse igre mladih u regionu godinama i zalažu.\nU Skoplju - Delegacija Sportskih igara mladih Srbije\nPremijer Republike Makedonije u prisustvu direktora Agencije za mlade i sport Darka Kaevskog, u srdačanom razgovoru je izrazio oduševljenje vrednostima projekta, koji je najmasovnija manifestacija amaterskog sporta u Evropi u kojoj je do sada učestvovalo preko 1.200.000 dece i mladih.\nIvana Jovanović, predsednica Sportskih igara mladih Srbije, rekla je da je veoma zadovoljna sastankom i susretom sa premijerom Makedonije.\n“Gospodin Zaev je čovek sa velikom pozitivnom energijom. Naše Igre imaju eneriju i dušu, mi nismo obično sportsko takmičenje. Negde je to na prvi utisak prepoznao i predsednik Vlade, što mi je posebno drago. Nadam se da će naši pregovori ići u pravom smeru i sigurna sam da će ako se saradnja uspostavi, biti veoma uspešna. SIM kao organizacija, ali i ja lično biću veoma srećna ako se sa nama u 2018. godini budu družili i radovali mališani iz Makedonije. Želja mi je da i oni osete, kao i njihovi vršnjaci iz regiona, zašto su Igre – ‘zakon’”, poručila je Ivana Jovanović.


Izvor: Luftika.rs, 17.Avg.2020, 01:13\nSrbija ima više od 30 malih aerodroma kojima u poslednje tri godine pokušava da upravlja iz jednog centra, preduzeća >> Pročitaj celu vest na sajtu Luftika.rs << Aerodromi Srbije, a trenutno je u toku pripajanje aerodroma Rosulje kod Kruševca i Ponikve kod Užica.\nPošto je postojeći aerodrom u Kruševcu gotovo “pojela” industrijska zona, grad je 2017. godine krenuo u izgradnju novog, nadomak sela Parunovac, kupio zemljište, uredio ga, a zatim su posao preuzeli Aerodromi Srbije. Trenutno grade hangar za smeštaj sportskih vazduhoplova, platformu i rulne staze.\n– U planu je izgradnja poletno-sletne staze duge 820 metara, s mogućnošću da se kasnije, ako bude potrebe, produži i proširi. Cilj je da ta pista bude od veštačkog zastora, asfalta, a u ovom trenutku služi za domaći saobraćaj i razvoj sportskog vazduhoplovstva – rekao je Zdravković.\nNaveo je da Zapadna Srbija već dugo čeka otvaranje aerodroma Ponikve, jer je komercijalni rad nekada vojnog aerodroma šansa za razvoj turizma, ali i drugih grana privrede ovog kraja.\nMeđutim, još traje definisanje strateške pozicije aerodroma, zbog blizine postojećeg međunarodnog aerodroma Morava i izgradnje auto-puta koji će Užice povezati sa Čačkom, odnosno Kraljevom.\n– Još razmišljamo da li je potrebno na tako maloj distanci imati dva aerodroma takve veličine ili je bolje iskoristiti kompleks aerodroma Ponikve u neke druge svrhe. Pre svega turističke, jer ukupan kompleks ima više od 500 hektara i izuzetno je pogodan za razvoj turističke infrastrukture, ali bi mogao da ima i jedan manji aerodrom – kaže Zdravković.\nUbrzana izgradnja sportskog aerodroma u toku je i u Pranjanima, gde su pre 76 godina sleteli saveznički avioni kojima je evakuisano više od 500 američkih pilota.\nU spomen na slavnu Misiju Hilijard aerodrom će imati i memorijalni kompleks, turističku atrakciju gotovo uz samu pistu.\nProfesor Ekonomskog fakulteta Slobodan Aćimović pozdravlja centralizovano upravljanje malim aerodromima.\nOn objašnjava da je ulaganje u ovu infrastrukturu rešenje za hiljade ljudi iz dijaspore, koji više neće morati da se satima ili danima voze do kuće, ali je pre svega inicijalni faktor za razvoj privrede, posebno turizma.\n– Jedan od boljih primera je aerodrom koji se i dalje vrlo malo koristi, Morava kod Kraljeva. Tu imamo veoma dobru poziciju, s jedne strane je u podnožju Goča, a sa druge u podnožju naše velike planine Kopaonika. Ali tu je dodatni problem, put od aerodroma do Kopaonika je veoma loš. Slaba nam vajda od aerodroma, ako nemamo dobru putnu povezanost sa glavnim turističkim centrom kome je taj aerodrom i namenjen – dodaje Aćimović.\nDodaje da je sličan i odnos između Niša i Stare planine koja bi aerodromom mogla da privuče turiste, ali i tu je problematičan put, posebno od Knjaževca do Stare planine.\n– Generalno podržavam ulaganje u svaku vrstu infrastrukture, a saobraćajna je osnovna – kaže profesor Aćimović.\nPrvi čovek Aerodroma Srbije kaže za Sputnjik da plan postoji, ali da ni jedan od ovih aerodroma nema ekonomsku isplativost.\nKonstantin Veliki u Nišu, koji je najveći u sistemu, prošle godine imao je 422.000 putnika, ali nije bio komercijalno isplativ zbog izuzetno niske takse.\n– Država je to prepoznala i upravo je tu uloga Aerodroma Srbije, ona preko nas finansira održavanje infrastrukture, izgradnju novih aerodroma, njihovo održavanje. Ali ako tražimo samo profit, onda ne bismo imali ni jedan aerodrom, osim Nikole Tesle. Ovde je u pitanju druga dimenzija, pre svega ravnomerni regionalni razvoj, postojanje alternativnih aerodroma, širenje mogućnosti ljudima iz različitih delova Srbije da koriste letove jeftinih međunarodnih kompanija – kaže Zdravković.\nOn dodaje da Srbija istovremeno mora da podstiče razvoj vazduhoplovstva.\nIzgradnja aerodroma je i osnov za školovanje mladih pilota koji kasnije mogu da se profilišu kroz dalje obuke, da imaju važno mesto u nacionalnoj avio-kompaniji, ali i u vojnom vazduhoplovstvu.\n– Imamo i aerodrom u Čeneju koji je takođe aktivan, a tu je i inicijativa da se aerodrom u Somboru pripoji Aerodromima Srbije, ali i onaj u Beloj Crkvi. Sve su to aerodromi o kojima se u ovom trenutku razmišlja, međutim, nije realno da ih u jednoj godini sve stavimo u funkciju – zaključio je Zdravković.\nSrbijaDanas.com: UMREŽITI CELU TERITORIJU SRBIJE! VELIKI PLANOVI DO 2025. GODINE: Stiže pet novih aerodroma u Srbiju\nB92: Veliki plan do 2025: Pet novih aerodroma u Srbiji\nRadio 021: Plan do 2025: Pet novih aerodroma u Srbiji, iako nisu ekonomski isplativi\nNezavisne Novine: Veliki plan do 2025: Pet novih aerodroma u Srbiji


Mi u SDPS Rasima Ljajića veliku pažnju pridajemo energetskoj efikasnosti i zdravom i čistom vazduhu.\nS druge strane, mi smo zemlja koja, nažalost, najveći deo svoje energije dobija sagorevanjem uglja i drugih fosilnih goriva.\nVlada je u januaru usvojila Predlog pregovaračke pozicije za Poglavlje 27 – Životna sredina i klimatske promene u kojoj je definisana promena kursa energetske politike sa oslanjanjem, pre svega, na obnovljive izvore energije.\nNaravno, ne možemo kao neke zapadne evropske zemlje, na primer kao Nemačka, da potpuno ukinemo ugalj kao osnovni resurs za dobijanje električne energije, ali svakako naš fokus mora da bude na odsumporavanju, odnosno na pročišćavanju dima iz naših termoelektrana i toplana.\nMoram da pohvalim to što je u martu ove godine u Ministarstvu energetike potpisan jedan ugovor o izgradnji nove toplane u Novom Pazaru na biomasu. To je ugovor vredan 5,8 miliona evra, čime će Novi Pazar dobiti jednu modernu toplanu.\nPodsećam da danas u Novom Pazaru toplana je u samom centru grada i da koristi mazut, koji zaista mnogo zagađuje vazduh građana Novog Pazara.\nOva toplana će imati ekološku proizvodnju i cena grejanja će biti znatno niža, a obezbeđivaće duplo veću količinu energije.\nOno što je jako bitno za građane mog kraja jeste da se trenutno razvija projekat razvodnog gasovoda od Aleksandrovca koji će povezivati Kopaonik, Novi Pazar i Tutin. Gasifikacijom se otvara mogućnost da se toplani doda još jedan toplotni kotao sa četiri megavata, što će Novom Pazaru omogućiti potpunu energetsku sigurnost.\nU Tutinu i Novom Pazaru je započeto sa procesom eksproprijacije zemljišta na trasi gasovoda koji prolazi kroz ove opštine. U Novom Pazaru je predviđeno da oko 810 parcela bude eksproprisano, odnosno neki njeni delovi. U gradskoj upravi su već za više od 300 uradili projektnu dokumentaciju.\nObzirom da ovde nije ministarka rudarstva i energetike, želim da, pre svega, apelujem na predsednicu Vlade, koja je ipak glava ove kuće, da što pre započne sa izgradnjom ovog gasovoda. On je nužan i neophodan i omogućiće da se smanji zagađenje gradova, kao što je Novi Pazar.\nVi znate da je Novi Pazar u jednoj kotlini, da je zagađenje izuzetno veliko obzirom da se apsolutno svi greju na fosilna goriva, na drvo, na ugalj, na mazut. Lokalna samouprava je učinila puno, čini i na tome da i toplana dobije novi izvor energije, ali…


Whirlpool WBC 3C26 X mašina za pranje sudova cena, cene Srbija, prodaja Beograd Novi Sad Niš\nWhirlpool WBC 3C26 X mašina za pranje sudova cene\nWhirlpool WBC3C26X Potrošnja energije 265 kWh/god, Buka 46 dB, Energetski razred A++, Efikasnost sušenja A, Programi za pranje Broj programa: 8... specifikacija\ncena od 44.790,00 do 44.890,00 din | prodavnica (2)\nEPonuda nije internet prodavnica već Vam omogućava da brzo i lako nađete Whirlpool WBC 3C26 X mašina za pranje sudova po najjeftinijoj ceni. Naš cilj je da kupci budu što bolje informisani o ponudi Whirlpool mašina za pranje sudova WBC 3C26 X na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Whirlpool Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Whirlpool WBC 3C26 X mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Whirlpool WBC 3C26 X mašina za pranje sudova. Pre kupovine, podatke za Whirlpool mašina za pranje sudova WBC 3C26 X proverite na sajtu PROIZVOĐAČA.


Odlazak ambasador Britanije iz BiH\nObjavljeno: 09. Aug 2018. 14:08:50\nAmbasador Edward Ferguson: Iz dubine naših srca, želimo vam uspjeh koji zaslužujete, a koji su vam vaši lideri, koji rade sa ciljem podjela, toliko dugo onemogućivali.\nBlog Edwarda Fergusona:\nDivili smo se nevjerovatnom bogatstvu vaše prirode, istorije, kulture i različitosti.\nAmbasador Ferguson sa svojom suprigom na Hajdučkim vratima\nPrevelik je broj vaših lidera koji govore o vašim razlikama. Ali, ja ih nisam uopšte primjetio. Gdje god da smo bili, bez obzira da li smo pili Sarajevsko, Nektar ili Karlovačko, susreli smo se sa istom toplinom, istom darežljivošću i istim smislom za humor.\nJa ću uvijek biti ponosan što sam imao priliku da budem mali dio istorije ove zemlje i što sam pomogao da se prodube veze između Ujedinjenog Kraljevstva i BiH.


U skladu sa društvenom odgovornošću svojih članica, Udruženje je u saradnji sa Specijalnom bolnicom za bolesti zavisnosti iz Drajzerove pokrenulo projekat “Moguće je prekinuti” u okviru kojeg će svi zaposleni u kompanijama – članicama proći edukaciju u prepoznavanju simptoma zavisnosti od igara na sreću. Edukacija je u toku, a svim zaposlenima koji je završe uručuju se, u skladu sa međunarodnim standardima, individualni sertifikati. Takođe, sertifikati će se nalaziti i u svim kompanijskim poslovnicima čije je osoblje završilo pomenutu edukaciju. Procenjujemo da će do kraja 2011. godine oko 2000 naših zaposlenih uspešno završiti edukaciju, a obuka u prepoznavanju simptoma zavisnosti od igara na sreću je i obaveza svih novozaposlenih radnika. Projekat “Moguće je prekinuti” prati i adekvatan promo materijal – posteri I brošure koji se nalaze u svim poslovnicama kompanija koje su naše članice.


Kompanija eFront - Odgovorni prema zajednici u kojoj posluju\nTrag fondacija ove godine jubilarni, petnaesti put dodeljuje VIRTUS nagradu za filantropiju. Cilj ove prestižne nagrade je da prepozna i istakne kompanije, mala i srednja preduzeća i pojedince, koji su tokom prethodne godine podržali inicijative za opšte dobro na najdugoročniji i najefektniji način. VIRTUS nagrada dodeljuje se uz finansijsku podršku Evropske unije i Balkanskog fonda za demokratiju.\nProšle godine VIRTUS nagrada za doprinos lokalnoj zajednici u kojoj kompanija posluje pripala je kompaniji eFront d.o.o. iz Beograda, za programe podrške i osnaživanja dece i mladih bez roditeljskog staranja i u procesu napuštanja domske zaštite u Beogradu. Kompanija eFront, koja je deo kompanije BlackRock, u saradnji sa Centrom za pozitivan razvoj dece i omladine – CEPORA tokom 2020. godine, organizovala je više od 250 onlajn časova i sesija savetovanja u vezi sa zapošljavanjem za više od 130-oro dece.\nDodatno, zaposleni u kompaniji su, osim kupovine proizvoda štićenika organizacije „Centar Zvezda“, posvetili svoje vreme organizaciji onlajn prodajne izložbe i isporuke prodatih proizvoda kupcima, dok je za svaki volonterski sat svog zaposlenog kompanija organizaciji uputila novčanu donaciju. eFront je organizovao i brojne izlete i druženja sa decom bez roditeljskog staranja, ali i obezbedio stipendije za talentovane srednjoškolce u Beogradu\n„Smatramo da je veoma važno da kompanija doprinosi razvoju zajednice u kojoj posluje. Taj doprinos može da se iskaže na više načina, od rešavanja konkretnih problema u određenoj opštini ili gradu, preko finansiranja projekata civilnih organizacija, do pokretanja filantropskih aktivnosti u cilju podrške ranjivim grupama stanovništva. Društveno odgovorno poslovanje je utkano u samu srž naše kompanije, a činjenica da naši zaposleni deo svog vremena poklanjaju filantropskim aktivnostima, kroz volonterski rad, čini nas veoma ponosnim”, izjavila je Mina Muždalo, Project Manager.\nKonkurs za petnaestu VIRTUS nagradu za filantropiju otvoren je do 10. februara, a više informacija o propozicijama konkursa, načinima prijavljivanja i sastavu žirija mogu se naći na sledećem linku: www.tragfondacija.org/virtus-nagrada.


Šmit: Republika Srpska može imati svoj dan, ali on ne može biti 9. januara - Leutar.net\n10. januara 2022. LEUTAR Heklanje u mozak, Magazin 0\nChristian Schmidt, visoki predstavnik u Bosni i Hercegovini osudio je kontinuirano nepoštivanje konačnih i obavezujućih odluka Ustavnog suda BiH od vlasti Republike Srpske, kojima je utvrđeno da obilježavanje 9. januara kao Dana Republike Srpske nije u skladu sa Ustavom BiH.\nSchmidt je naglasio da RS kao dio BiH ima puno pravo utvrđivati svoje praznike, uključujući i Dan RS.\n“Međutim, Dan Republike Srpske ne bi trebalo obilježavati 9. januara, prema odlukama koje je donio Ustavni sud BiH. Bilo bi veoma konstruktivno povezati identitet sa poštivanjem drugih. Moje opredjeljenje je da jednako poštujem sve konstitutivne narode koji žive u Bosni i Hercegovini. Zašto ne bismo sjeli zajedno i razmislili o tome kako krenuti naprijed?“, rekao je Schmidt.\nU tom duhu, Schmidt je pozvao vlasti RS da se u potpunosti pridržavaju odluka Ustavnog suda BiH i utvrde Dan RS koji mogu proslavljati svi njeni građani.\n“Praznici moraju biti u skladu sa ustavnim okvirom Bosne i Hercegovine, uključujući i ustavne odredbe o zabrani diskriminacije i o poštovanju vladavine prava. Na žalost, neki su nedavno donesene odluke o sankcijama povezali na pogrešan način – sankcije su odgovor na nepoštivanje vladavine prava od strane određenih pojedinaca, ništa više. Mora se naglasiti da sankcije nisu usmjerene protiv bilo kojeg entiteta niti protiv bilo kojeg naroda, nego samo protiv pojedinaca”, naglasio je Schmidt.\nPodsjetio je na stav Ustavnog suda BiH u njegovim ranijim odlukama u vezi sa javnim praznicima u kojem se kaže da oni trebaju predstavljati „simboliku zajedničkog, kolektivnog sjećanja koje može doprinijeti jačanju kolektivnog identiteta kao vrijednosti koje imaju poseban značaj u multietničkom društvu koje se zasniva na poštovanju različitosti kao osnovnih vrijednosti modernog demokratskog društva“.\n“Stoga, dalje obilježavanje i proslava Dana RS 9. januara ne predstavlja samo nepoštivanje duha Dejtonskog sporazuma i vladavine prava u ovoj zemlji, nego i multietničke prirode BiH. U cjelini, takvi potezi podrivaju pomirenje, razvoj uređenog društva i put BiH ka Evropskoj uniji”, poručio je Schmidt.


Amerikanka Sunita L. Williams (41), koja se trenutno nalazi u "Zvezda" servisnom modulu na ISS kao inženjer leta, prijavila se za poznati Bostonski maraton, najstariji na svetu! (Možda je ponesena podatkom da leteci u orbiti brzinom od 17.500 mph maratonsku stazu od 42.195 metara prelazi bez problema svakih 5,4 sekunde.)\nOno sto je čudo u ovoj vesti jeste to što će ova vojna oficirka za to vreme i dalje da bude u kosmosu na visini od 340 kilometara, i da će trčati na pokretnoj traci, privezana elastičnim trakama za spravu i tako simulirati silu teže, koje gore naravno da nema.\nWilliamsova se kvalifikovala za ovaj maraton još prošle godine, jer je Hjustonsku trku završila sa odličnim rezultatom od 3 sata 29 minuta i 57 sekundi. Ona je sve dobro isplanirala, ali zbog odlaganja leta novog Space Shuttlea, propala je i njena šansa da se na vreme vrati na Zemlju, ali je Američka atletska organizacija imala razumevanja za nju, i dozvolila joj da učestvuje u zvaničnoj konkurenciji.\nBostonski maraton je poznat po sličnim gafovima, jer postoji i "Irački bostonski maraton", organizovan za patriotske trupe, a biće nešto organizovano i na Kosovu. Ipak, ovo sa Williamsovom je prvi takav pokušaj u kosmosu.\n"Vibraciono-izolacioni sistem" koji su stvorili inženjeri NASA spreći će da se vibracije njenog višesatnog trupkanja ne prenose na čitavu stanicu.


Nedelja parlamentarizma 2018 - Dan u Beogradu\nNaslovna » Izlasci » Akcije » Nedelja parlamentarizma 2018\nNedelja parlamentarizma 2018\nNeko drugi 12. decembar 2018. Akcije Postavite komentar\nOd 12. do 19. decembra Narodna skupština Srbije po četvrti put organizovaće manifestaciju Nedelja parlamentarizma.\nCilj je upoznavanje i povezivanje građanki i građana sa radom Narodne skupštine.\nOvogodišnja Nedelja parlamentarizma održaće se u znaku obeležavanja 160 godina od Svetoandrejske skupštine i donošenja prvog Zakona o Narodnoj skupštini 1858. godine. Manifestacija počinje na dan kada je pre 160 godina sa radom počela Svetoandrejska skupština, dakle, 12. decembra 1858.\nNarodna skupština će organizovati nekoliko događaja kako bi otvorila prostor za debatu o učešću građana u demokratskim procesima, značaju otvorenosti parlamenta kao institucije, kao i različitim načinima komunikacije građana i njihovih direktno izabranih predstavnika.\nU saradnji sa školama, fakultetima i drugim institucijama i organizacijama, Skupština će organizovati susrete i razgovore narodnih poslanika i građana, simulacije rada Narodne skupštine u više gradova u Srbiji, kako bi mladima približili procedure donošenja zakona.\nPredviđen je i Dečji dan 14. decembra od 12.00, u okviru kog će biti organizovane radionice za decu i obilasci Narodne skupštine kako bi se upoznali sa radom Parlamenta. Dečji dan otvoriće potpredsednik Narodne skupštine Vladimir Marinković.\nKoncept manifestacije je razvijen po ugledu na Parliament Week koji je 2011. godine pokrenuo parlament Velike Britanije, a od prošle godine ova manifestacija je uvrštena u agendu redovnih skupštinskih aktivnosti.\nTagoviakcije izlasci narodna skupština nedelja parlamentarizma zima u beogradu\nPrethodni Srbija voz: Novogodišnji voz 2018\nSledeći Promenite život u trenutku: Pravilo 5 sekundi


Kušnerovo upozorenje o Iranu odražava frustraciju Zapada, posebno Vašingtona\nNedavno upozorenje francuskog ministra inostranih poslova da bi svet trebalo da se pripremi za mogući rat sa Iranom, izazvalo je burne reakcije, posebno u Kini i Rusiji.\nStručnjak za Iran iz nestranačkog Kongresnog naučno-istraživačkog centra, Ken Kacman, smatra da je da je ministar inostranih poslova Bernar Kušner samo izrazio bojazan da bi Bušova administracija mogla da dođe u iskušenje i preduzme vojnu akciju protiv Irana.\n“Oseća se rastuća frustracija Bušove administracije pa se procjenjuje da bi u slučaju da se sankcije Teheranu ne pooštre dramtično i brzo, moglo da dođe do pritiska u cilju vojne intervencije i da bi predsednik Buš konačno mogao da se odluči za takvu akciju. To je razlog takve reakcije službenog Pariza u ovom momentu.”\nSAD i druge stalne članice Saveta bezbednosti veruju da Iran nastoji da postane nuklearna sila. Iran odbacuje te tvrdnje, ukazujući da je njegov nuklearni program mironodopske prirode. Pregovori Irana i Evropske unije nisu dali rezultat, a ni dva pooštravanja sankcija UN nisu odvratile Teheran od nukleranih ambicija. Pored toga, SAD optužuju iransku Revolucionarnu gardu da naoružava, finansira i obučava pobunjenike u Iraku.\nU proteklih nekoliko meseci, Vašington je preplavljen glasinama i vestima koje se pripisuju neimenovanim izvorima, o mogućoj američkoj vojnoj akciji protiv Irana. Glasine su podstaknute oštrom retorikom Bušove administracije. Analitičar grupe “Jane Information” Aleks Vatanka, kaže da eskalacija retorike prikriva dve paralelne debate: jedna se vodi u okviru Bušove administracije o merama koje bi trebalo preduzeti u vezi sa Iranom, a druga, slična debata, vodi se u Teheranu u vezi sa odgovorom Vašingtonu.\n”Mada nema jasne odluke o tome kako se uhvatiti u koštac se Iranom, SAD u najmanju ruku žele da javno zadrže pritisak na Teheran i osiguraju da se nastavi živa debata u Iranu o akcijama koje b trebalo preduzeti vizavi američkog stava prema Iraku i o iranskom nuklearnom programu.”\nNeokonzervativci u Bušovoj administraciji i van nje zalažu se za oštro sankcionisanje Irana u cilju zaustavljanja njegovog mešanja u iračke poslove i obustave nuklearnog programa. Drugi žele nove sankcije i jači diplomaski pritisak da bi obuzdali Iran. Majkl Ledin, naučni saradnik u institutu “American Enterprise ”, koji ima bliske kontakte sa Bušovom administacijom, odbacuje sankcije kao nedelotvorne, a pregovore sa Teheranom kao uzaludno gubljenje vremena.\nLedin, koji je upravo objavio knjigu pod nazivom ”Iranska tempirana bomba”, kaže da ne podržava vojnu akciju protiv Irana, ali ukazuje da bi SAD trebalo da rade na promeni režima iznutra.\n”Želim da podržim revoluciju. Ako je to bilo uspešno u Sovjetskom Savezu, zašto ne bi bilo u Iranu?“\nMeđutim, Dejvid Ajsenberg, analitičar u Britansko-američkom informacionom savetu za bezbednost, kaže da se u Ledinovoj knjizi rat tretira kao poslednja opcija, ako promena režima ne bude uspešna.\n“Administracija ne govori otvoreno ”bombardujte tu zemlju”, ali jezik je takav da navodi na neizbežan zaključak da je to verovatan scenario, ali - naravno, prvo se naglašava obezbeđivanje sredsatva iranskoj političkoj opoziciji, za slučaj da je nešto moguće učiniti na taj način.”\nDo američkih medija procurele su informacije da je Bušova administracija razmatrala mogućnost da stavi iransku Revolucionarnu gardu na listu terorističkih organizacija. Medjutim, to se ipak nije desilo. Džordž Fridmen, šef privatne obaveštajne kompanije Stratfor, kaže da je politika Bušove adminsitracije, barem za sada, da drži Iran u neizvesnosti.\n”Signaliziramo Teheranu da su SAD spremne preduzmu vojne akcije da bi kaznile Iran. To je veoma ozbiljna pretnja, ako Iranci poveruju da su Amerikanci sposobni za takvu akciju.”\nMedjutim, analitičari dodaju da rukovodstvo u Tehernu istovremeno drži u neizvesnosti i Vašington i Evropljane, tako što ne odgovora na pitanja - kako i gde bi Iran mogao da uzvrati na moguću vojnu akciju.


Potpisujem :: Standardi za zaštitu žena od nasilja u porodici\nMilica Pralica, BIH\nIvan Salecic, HR\nmilena Broz , HR\n"Potpisujem...da se nasilje nijednoj ženi više nikada ne dogodi!"\nSanja Drakulic, SLO\nNikola Sila, HR\nelizabeta sedmak, HR\n"Biti hrabra znači bojati se, ali ići dalje uprkos strahu! Potpisujem"\nZivkovic Jelena, SRB\nБилјана Панева, MK\nDarja Sever, SLO\nKatarina Živanović, SLO\nŽeljka Markulin, HR\nmarina mesaric, SLO\nMarija Barać, HR\nDina Djusic, SRB\nPANEL U TRSTENIKU\nAktivistkinje Mreže žena Rasinskog okruga za ženska prava organizovale su 1. decembra 2016. godine panel o standardima u zaštiti žena od nasilja u porodici. Panelistkinja Sofija Pantelić, članica Mreže žena RO i članica Komisije za rodnu ravnopravnost Trstenik, predstavila je Konvenciju Saveta Evrope protiv nasilja prema ženama. Moderatorka panela bila je Snežana Jakovljević iz Udruženja žena Peščanik.\nDogađaj je realizovan u okviru projekta „Lokalne zajednice u Centralnoj Srbiji protiv rodno zasnovanog nasilja“ koji podržava Fond UN za eliminisanje nasilja prema ženama. Projekat implementira Udruženje žena Peščanik sa partnerskim organizacijama Romani cikna Kruševac, Ž kao žena i kao Župa Aleksandrovac i Mrežom žena RO za ženska prava.


Zbog pretnji milionskim kaznama smišljaćemo nove reči !? – Kruševac PRESS\nAutor Redakcija\t Poslednje ažuriranje 14.09.2017.\nPretnja milionskim kaznama za kršenje novog zakona o rodnoj ravnopravnosti pokrenula je burne i oprečne stavove javnosti, piše “Blic”.\nTreba li takvu reformu jezika shvatiti kao nešto pozitivno, te se ženama ubuduće obraćati sa “Uvažena sutkinjo” i “Poštovana atašeice” ili novinu posmatrati kao “silovanje jezika”, kako su navodili pojedini lingvisti, ostaje otvoreno pitanje.\n– Mislim da je promena potrebna, najpre da bi jezik bolje gramatički funkcionisao. Prigodan primer u tom smislu je da je “psiholog nešto rekla detetu”, gde uočavamo neslaganje subjekta sa predikatom. Ukoliko je u pitanju ženska osoba, onda ona mora imati i poseban naziv u struci – smatra Klajn a prenosi “Blic”.\n– Svenka Savić je sa grupom novosadskih lingvistkinja 2009. godina napisala “Rod i jezik”, rečnik koji je podario dosta dobrih predloga kada su u pitanju ženska zanimanja. Međutim, potkrale su se i neke imenice koje možda nisu najbolja rešenje, poput atašeice, jatačice, kovačice ili vatrogaskinje. Osim toga, nedostatak rečnika jeste to što autorke nisu iznele predloge za reči koje se ne odnose na profesiju, kao što su potrošač, kupac, civil, boem… Ipak, od ovog rečnika može da se pođe, a da se dalje utvrđuju normativi – kaže Klajn.\nTo bi, navodi Klajn, ujedno bilo i jedino polazno mesto na koje se možemo osvrnuti, budući da se niko pre njih nije bavio reformom srpskog jezika u tom pravcu. Ni razvijenije države ne bi nam poslužile kao referentne tačke, uzevši u obzir da većina zapadnih jezika, pre svih engleski, nisu imali ovakve dileme, jer ne razlikuju rod.\nKako istorija govori u prilog tome da su po pravilu uvek prvo nastajali takozvani muški pojmovi, te se ženski razvijali spontano, razvojem jezika kroz dugi niz godina, neizvesno je da li bi radikalne promene mogle biti usvojene u kratkom periodu. Na pitanje kolike su realne šanse da ovako nešto zaživi “međ konzervativnim srpskim življem” Ivan Klajn je optimističan.\n– Ako se bude radilo na sprovođenju u praksi, moglo bi i moralo da zaživi. Nedavno je i ministarska Mihajlović govorila na tu temu, ističući da će povećanje broja žena na pojedinim funkcijama direktno uticati i na prilagođavanje jezika takvoj situaciji – ističe.\n– Političari nikako ne bi smeli da određuju pravila jezika. To je zaduženje Matice srpske i Srpske akademije nauka i umetnosti, te su stručni ljudi ti koji treba da odgovore na takav zahtev – upozorava Klajn u tekstu koji je objavio “Blic”.\n– Žene neće imati posebne koristi, jer stvarnost utiče na jezik, a ne obratno. Nekog dejstva biće za buduće generacije, kojima će na taj način jasnije biti predstavljeno da nisu svi poslovi za muškarce – zaključuje Klajn.\nBlicIvan KlajnSvenka Savić


kupiti neograničen broj kupona\njedan kupon je za jedno noćenje\nu domaćinstvu za jednu osobu\nNeophodno je zakazivanje ili u\ndogovoru sa vlasnikom domaćinstva\nrezervacija termina putem telefona\n069 289 2259\nKupone nije moguće koristiti\nu vreme novogodišnjih praznika\nili ako niste na vreme\nrezervisali željeni termin,\npa su kapaciteti popunjeni!\nNa sajtu domaćinstava je objašnjeno\nkako stići do domaćinstva\nNakon isteka roka nije\nmoguće iskoristiti kupon\nod 1. oktobra 2012.g.\npa tokom cele sezone\n700 RSD umesto 1.400 RSD\n700 din umesto 1.400 din\nza noćenje u predivnom ambijentu\nna Staroj planini u\ndomaćinstvu Dragana Božinovića\nU podnožju Stare Planine, u centru sela Crni Vrh, nalazi se domaćinstvo Dragana Božinovića.\nDaleko od gradske gužve i urbanog načina života našli smo mesto kojem smo se posvetili i skromnim ulaganjima u material, svojim rukama smo svaki deo imovine činili još lepsim.\nGosti našeg domaćinstva su dolazili iz svih krajeva naše zemlje ali i iz inostranstva, dosta ih je bilo iz susedne Bugarske, a bilo ih je i iz Poljske, Svajčarske, Švedske, Francuske…\nDomaćinstvu smo dali ime “Golema Reka”, po rečici koja izvire ispod Midžora, uz koju imamo jos naše imovine.\nDomaćinstvo Dragana Božinovića Stara Planina\nA Babin Zub,Stara planina Srbija\nT 069 289 2259\nNa temeljima stare vodenice 2002.god. podignuta je kuća za odmor u prelepom okruženju netaknute prirode, pored Crnovrske reke, sa pogledom na Staru planinu I Babinom Zubu, po kome je I prepoznatljiv ovaj deo Timočke Krajne.\nPočetkom izgradnje skijaškog centra na Babinom Zubu, opredelili smo se da naše domaćinstvo uključimo u turističku ponudu ovog kraja.\nKoristeći prirodne materijale iz okruženja (drvo, kamen) uz tradicionalni način gradnje, približili smo se prirodi i naše domaćinstvo učinili lepim i interesantnim mnogim našim gostima. Sa dogradnjom još nekoliko objekata , sa nekoliko apartmana I soba, danas možemo ponuditi preko 20 kreveta.\nDomaćinstvo čini atraktivnim veliki dnevni boravak sa ognjištem, koje sem estetskog služi I pripremanju tradicionalnih jela I specijaliteta koji su u ponudi svim gostima našeg domaćinstva.\nPored smeštaja I lepe hrane, našu ponudu nameravamo povećati jos prijatnijim uživanjem uz bazen koji smo već započeli, kao I saunom I đakuzijem za koje smo već počeli pribavljati opremu.\nU DOMAĆINSTVU JE JE I SEDIŠTE ISTOIMENOG PLANINARSKOG KLUBA “Golema reka” i kao osnivači dajemo najveći doprinos njegovom funkcionisanju I ustupamo prostor planinarima kako u dolasku, tako I odlasku sa planine.\nPlaninari se kod nas mogu odmoriti, sačekati jedni druge I družiti sa nama uz čaj i druge napitke.\nLEP POGLED svim planinarima, dobar uspon Hajkerima, lepo vreme bajkerima … i svima DOBRO DOSLI!


Banka hrane Beograd dobija novo vozilo - Nira Press\nPočetna » Banka hrane Beograd dobija novo vozilo\nMaloprodajni lanac Delez Srbija donacijom dodatno podržao rad humanitarne organizacije.\n„Zahvaljujući strateškoj saradnji sa trgovinskim lancem Delez Srbija korisnici humanitarnih organizacija,partnera Banke hrane Beograd, već godinama imaju obezbeđen svakodnevni obrok. Nova digitalna platforma povećala je količine donirane hrane kao i mogućnost da ona dođe do što većeg broja korisnika, a zahvaljujući ovoj donaciji otići ćemo i korak dalje i omogućiti sistemski način dopremanja voća i povrća do naših korisnika koji nemaju sopstveni prevoz“, istakla je Radmila Ivetić iz Banke hrane Beograd.\nSaradnja Banke hrane Beograd i Delez Srbije traje od 2015. godine i zahvaljujući njoj do sada je donirano više od 5.000 tona namirnica iz Maxi, Mega Maxi, Tempo i Shop&Go radnji korisnicima i humanitarnim udruženjima širom Srbije. Dodatno, od februara meseca kada je ovaj trgovinski lanac lansirao prvu digitalnu platformu za donaciju hrane u Srbiji „Tanjir po tanjir“, moguće je organizovati proces doniranja samo jednim klikom.\n„Ponosni smo što smo kao kompanija u prilici da iznova pružamo podršku lokalnoj zajednici, a donacije hrane su godinama unazad utkane u svaki segment našeg održivog razvoja. Nadamo se da će novo vozilo omogućiti još kvalitetniji sistem svakodnevne isporuke donacija i da ćemo zajedno sa Bankom hrane Beograd doći do još većeg broja udruženja kojima bi značila pomoć u hrani, rekla je Milana Jević Gledović, potpredsednik pravnih poslova i zaštite resursa kompanije Delez Srbija.\nOna je istakla da kompanija ostaje dosledna strategiji društveno odgovornog modela poslovanja i u narednom periodu će se potruditi da novim donacijama dodatno podrže sugrađane i njihove porodice.


Nemanja Starović - Blic Online\nSRBIJI JASNO ŠTA SE OD NJE TRAŽI Starović: Sve što iz EU traže od nas da učinimo, korisno je za naše građane\nDržavni sekretar u ministarstvu spoljnih poslova Srbije Nemanja Starović rekao je danas, na panelu "Politički karantin" na 14. Dubrovačkom forumu, da je Srbiji jasno šta od nje očekuje EU.\nStarović: Potez Prištine predstavlja "PRST U OKO" GRENELU, moguće posledice - novi ZASTOJ U PREGOVARAČKOM PROCESU\nStarović: SPO ne može sa Pavličićem, bez obzira na Vuka\nPotpredsednik Gradskog odbora Srpskog pokreta obnove (SPO) Nemanja Starović izjavio je da "sasvim sigurno" neće biti posledica po novosadski odbor SPO-a zbog raskida koalicije sa Demokratskom strankom (DS) i formiranja koalicije sa Srpskom naprednom strankom (SNS), bez obzira na stav lidera SPO Vuka Draškovića.\nStarović: Neuspešan pokušaj DS da razbije SPO\nPortaprol Srpskog pokreta obnove Nemanja Starović rekao je u Grdelici da će se poslanici SPO vratiti od ponedeljka u Skupštinu Srbije i nastaviti rad jer ne želi da vlast njihovo odsustvo iskoristi kao alibi za svoju nesposobnost.\nSPO: Kod nas nema podela, ta Frakcija služi za čuvanje fotelja\nSrpski pokret obnove je potpuno jedinstven i nalazi se u periodu najvećeg uzleta od 2.000. godine, izjavio je za FoNet portparol stranke Nemanja Starović, ističući da "nema govora ni o kavim podelama ili, ne daj bože, frakcijama u SPO".\nOdbačene prijave protiv funkcionera Novog Sada\nBEOGRAD - Više javno tužilaštvo u Novom Sadu odbacilo je krivičnu prijavu Agencije za borbu protiv korupcije protiv gradonačelnika Igora Pavličića i još 12 članova Gradskog veća Novog Sada.\nSPO: Prstojević odavno smenjen\nPomoćnik ministra vera i dijaspore Đorđo Prstojević odavno je smenjen sa svih stranačkih funkcija i njegov zahtev za smenu lidera Vuka Draškovića nema nikakvu težinu,ni značaj, izjavio je portparol Srpskog pokreta obnove Nemanja Starović.


Točak Ø125 mm, fiksni sa zavarenom viljuškom, ploča, Aluminijum (srebrna), CASCOO PUlastic (smeđa), kuglični ležaj, nosivost 500 kg – AVEXCOR d.o.o.\nTočak Ø125 mm, fiksni sa zavarenom viljuškom, ploča, Aluminijum (srebrna), CASCOO PUlastic (smeđa), kuglični ležaj, nosivost 500 kg\nFHP5NWC125BAX5D0N: – Točkovi velike nosivosti do 5 tona i sve uslove rada. Točkovi koji su projektovani za prenos velikih tereta i za upotrebu u tehnički izazovnim sredinama. Materijali gaznog sloja i centra točka, ležaji i celokupna konstrukcija točka su prilagodjeni teškim uslovima rada i karakteriše ih velika izdržljivost i dugotrajnost. Ova grupa točkova se uglavnom koristi u industrijskom sektoru gde je potrebno lako i sigurno pomeranje velikih tereta. Točkovi velike nosivosti su napravljeni da izdrže terete do nekoliko tona po jednom točku. Obzirom da je pomeranje bilo koje konstrukcije velike težine teško, ovi točkovi imaju ugradjene duple kuglične lezajeve po jednoj osovini što olakšava kretanje smanjenjem trenja i povećava dugotrajnost. Noseća viljuška točka je napravljena od presovanog čelika koji je naknadno pocinkovan radi zaštite, obzirom da se ovi točkovi često koriste u zahtevnim sredinama gde ulja, maziva i kiseline oštećuju materijale. Imajući to u vidu, gazni sloj ovih točkova je uglavnom napravljen od poliuretana ili poliamida (najlon). Poliuretanski točkovi imaju veoma dobru nosivost, veoma su otporni na habanje , cepanje i opšte štetne uticaje . Poliuretanski točkovi i održavaju svoj oblik i mogu efikasno raditi na visokim i niskim temperaturama . Poliuretan kao gazeći sloj ne ostavlja trag i neće oštetiti pod.


Dodik najavio smjenu 16 srpskih ambasadora - Istinito.com - Ne budi ovca!\nPočetna > Aktuelno > Dodik najavio smjenu 16 srpskih ambasadora\nDodik najavio smjenu 16 srpskih ambasadora\n6. Decembra 2018. Istinito641Leave a Comment on Dodik najavio smjenu 16 srpskih ambasadora\nPredsjedavajući Predsjedništva BiH Milorad Dodik rekao je nakon sastanka sa Željkom Cvijanović, predsjednikom RS da će na idućoj sjednici Predsjedništva tražiti povlačenje 16 srpskih ambasadora.\n– Sve segmente koordinacije srpskih predstavnika treba pojačati. Želimo novi pristup i novu praksu i dogovore o svim važnim pitanjima, kao što je i ovo jučerašnje u vezi s NATO-om, rekao je Dodik i dodao da je RS potrebna koordinacija i usaglašavanje o svim važnim pitanjima.\nPredsjednica RS Željka Cvijanović je rekla da je dogovoreno da se ide na izbor novih ljudi, te da će se u skladu sa Ustavom RS, predsjednik Republike srpskom članu Predsjedništva BiH dostaviti imena ljudi novih ambasadora.\nDodik je naglasio da je spreman da pitanje spoljnopolitičkog predstavljanja delegira na sjednici Predsjedništva BiH te da se po tom pitanju sve radi u skladu sa članom 80. stav 3, Ustava Republike Srpske.\nOtvaranje “Zimzograda” u petak u parku Mladen Stojanović


Sud je odlučio da penzioneri moraju Gradu da vrate novac, evo šta oni poručuju - Infobrif\nObjavljeno 15.04.2019. u 18:34 poslednja izmena 15.04.2019. u 18:35\nDo ovog momenta gradu Vršcu prinudnom naplatom izvršeno je sa budžeta oko 90 miliona dinara, a naplatilo se ukupno 970 penzionera.\nPenzioneri traže od države da im vrati penzije\nIz gradske uprave nekoliko puta su apelovali da postoji odluka Ustavnog suda koja govori u prilog tome da penzioneri neće moći da zadrže ovo što su dobili po osnovu samodoprinosa i da će ukoliko se prinudno naplate doći u situaciju da će morati gradu to da vrate.\nPenzioneri moraju da vrate novac, sud preinačio odluku\nNa primer, penzioner je dobio svojih 80.000, a za usluge advokata, veštaka i privatnih izvršitelja u njegovom postupku Grad je isplatio 250.000 dinara.\nKada bude došlo do novog izvršenja, on će iz svog džepa morati da plati svih 330.000, kao i troškove novog sudskog postupka.\nVećina penzionera koji su uspeli da se naplate bili su iznenađeni.\n„Mene niko nije obavestio, ja i nisam dobio pare, ali moja žena je dobila i ni nju niko nije obavestio ništa. Ja ću joj reći da ne vrati, nek je uhapse, nek ide u zatvor ali pare da vrati neće, neka oni gledaju šta će“, kaže penzioner Miloje Timotijević.\nPokušali smo da stupimo u kontakt sa nekoliko vršačkih advokata koji zastupaju penzionere i nijedan od njih nije hteo da za RTS komentariše novonastalu situaciju. U gradskoj kući kažu da intenzivno traže rešenje za kompromis.\n„Ono što je grad trenutno u situaciji da razmotri jeste mogućnost da odustane od dela troškova, u zakonskim okvirima i koliko to propisi dozvoljavaju da odustane od dela troškova koji se odnose na troškove postupka u onim predmetima koji nisu, do ovog momenta prinudno izvršeni, a odbijeni su od Višeg suda u Pančevu. Ja sam pozvala sva udruženja penzionera na teritoriji grada Vršca da u narednim danima sednemo za sto i razgovaramo o ovoj jednoj situaciji da vidimo i pronadjemo najbolje rešenje koje ih dodatno ne bi optertilo“, kaže gradonačelnica Vršca Dragana Mitrović.\n„U vreme kada sam ja da kažem odustao od zastupanja klijenata odluka Ustavnog suda još uvek nije postojala, ali se ona mogla naslutiti jer je sve to propisano zakonom o ustavnom sudu i ja sam očekivao takav neki ishod na početku ovog pravnog spora između penzionera i grada Vršca, zbog toga ja sam i savetovao penzionerima da nemaju osnove i da ne bi trebalo da podnose tužbe i zato nisam ni prihvatao zastupanje u tom postupku. Ja bih posavetovao da penzioneri koji nisu dobili odluke odustanu od daljeg utuženja i da probaju da postignu dogovor sa gradom u vidu poravnanja da se otpišu troškovi postupka i da se na taj način spreči neka veća šteta“, navodi advokat Dragana Todorović.\nDivac odlučio – Kingsi imaju novog trenera! (FOTO)


Nameštaj koji nudi malo privatnosti - Moj Enterijer – Kupatila, Nameštaj, Kuhinje, Garniture...\nNameštaj koji nudi malo privatnosti\nU modernom svetu mi veoma često težimo ka privatnosti i osećaju komfora i udobnosti, kako bismo mogli da sredimo svoje misli i opustimo se makar na momenat...\nMeđutim, otvoren prostor i raspored ne dozvoljavaju da predahnemo, tako da moramo sa vama da podelimo kolekciju neverovatnog nameštaja koji se nameće kao savršen saveznik u ostvarivanju ovih ciljeva.\nPoslednji nameštaj ove vrste dolazi iz kompanije Sitland i predstavlja kolekciju nazvanu Cell po načinu na koji svaki komad svom korisniku osigurava umirujuće i osamljleno mesto za sedenje. Dizajniran za današnji način života, nameštaj dozvoljava da apsorbujete šta god poželite bez ikakvog uznnemiravanja. Visoki zidovi sofa/stolica pružaju osećaj sigurnosti, dok istovremeno neguju ograde koje stvaraju savršene elemente onda kada želite da se osamite i odvojite određeni deo vremena za sebe i svoj mobilni telefon bez ikakvog uzmeniravanja i neugodnih pogleda preko ramena.\nDizajn sa visokim leđima sofa i fotelja takođe obezbeđuje i zavidnu audio i vizuelnu izolaciju na elegantan način. U zavisnosti od mesta na kome se nalaze, korisnici mogu stvoriti interakciju među sobom i svojim tehničkim napravama u neometanom ambijentu, ili samostalno odmarati u miru i tišini.\nPROČITAJTE SLEDEĆI TEKST: Garderober sa sakrivenom pregradom


Politika Autor:N119. nov. 202012:49\nKako je objavio N1, Bilčik pozdravlja činjenicu da je EU i dalje strateški cilj Srbije i zadovoljan je što vlasti u Beorgadu nastavljaju da usklađuju propise sa standardima EU. Međutim, on ističe da će tempo evrointegracija zavisiti pre svega od vladavine prava i poštovanja osnovnih prava, ali i da je normalizacija odnosa sa Kosovom jedan od ključnih uslova za to.\nBilčik ističe važnost izveštaja o izborima u Srbiji koji su pripremjili OEBS/ODIHR-a, posebno činjenicu da je izborni proces bio efikasan, ali dodaje da veoma brine dominacija vladajućih stranaka, posebno u medijima i poziva vlasti da primene preporuke koje su navedene u izveštaju OEBS-a pre sledećeg izbornog ciklusa.\nBilčik: Prvo izbor novog predsednika Skupštine, pa dijalog\n„Ponovo naglašavam da je jedini način da osiguraju političku zastupljenost sopstvenih birača putem učešća u političkim i izbornim procesima“, navodi Bilčik u nacrtu izveštaja.\n„Pozivam na nastavak međupartijskog dijaloga u koji će biti uključeni svi relevatni akteri i proevropske političke snage u Srbiji“, naveo je Bilčik.\n„Poziv da se dođe do pravde u slučaju nezakonitog rušenja“\nOn od vlasti u Beogradu traži da se fokusiranju na poštovanje osnovnih prava građana, ali prava manjina, ukljućujući i LGBT osobe, i traži da se pozabave strukturalnim nedostacima u oblasti vladavine prava, funkcionisanja demokratskih institucija i javne uprave.\n„Ponavljam poziv iz 2018. godine da se dođe do pravde, kada je u pitanju nezakonito rušenje privatne imovine u Beogradu“, dodaje Bilčik.\nPoziv na aktivan dijalog sa Kosovom\n„Žalim zbog izostanka napretka kada su u pitanju medijske slobode, uvrede, uznemiravanje, pa i govor mržnje i očekujem od vlasti u Srbiji da sprovedu hitne mere kako bi garantovali slobodu izražavanja i nezavisnost medija“, navodi Bilčik.\n„Pozivam na aktivan i konstruktivan angažman u dijalogu kojim upravlja EU i koji vodi Specijalni predstavnik, u potrazi za sveobuhvatnim i pravnoobavezujućim dokumentom koji će biti u skladu sa međunarodnim pravom i pozivam na punu primenu do sada postignutih sporazuma“, navodi izvestilac Evropskog parlamenta za Srbiju.\nBriga zbog odbrambene opreme iz Kine i vojne saradnje sa Rusijom\n„Zabrinut sam zbog rastuće zavisnosti Srbije od odbrambene opreme i tehnologija koji dolaze iz Narodne Republike Kine i nedovoljne transparentnosti u vezi sa nabavkama u sektoru bezbednosti. Zabrinutost ostaje i zbog bliske političke i vojne saradnje koju Srbija ima sa Rusijom“, naglašava Vladimkir Bilčik u nacrtu izveštaja.


Upravni odbor BHRT-a: Dugovi se gomilaju, EBU prijeti tužbom | Krupljani.BA\nUpravni odbor BHRT-a: Dugovi se gomilaju, EBU prijeti tužbom\nUpravni odbor BHRT-a ocijenio je na današnjoj sjednici da je Radio-televizija Bosne i Hercegovine prešla prag izdržljivosti te da je pitanje dana kada će biti potpuno onemogućena da obavlja svoju funkciju.\nOsnovni prihod od RTV takse manji je za petinu u odnosu na period prošle godine, što iznosi oko 2 miliona KM, dugovi prema dobavljačima se gomilaju, Evropska radiodifuzijska unija (EBU) je uputila opomenu pred tužbu, zahtijevajući da im BHRT isplati dug u iznosu od 11 miliona KM.\nIstovremeno, entitetske televizije RTV FBiH i RTRS ne ispunjavaju zakonske obaveze prema BHRT-u, tako da su dostigle iznos veći od 15 miliona KM.\nUpravni odbor podržao je prijedlog Poslovodnog odbora da se od zakonodavne i izvršne vlasti BiH traži da se angažiraju na hitnim mjerama za opstanak BHRT-a i ubrzaju zakonsko rješenje za naplatu RTV takse, jer bi u protivnom moglo doći do nesagledivih posljedica za koje upravna tijela ne mogu preuzeti odgovornost.\n– BHRT je žrtva nemogućnosti postizanja dogovora u Parlamentu BiH, s jedne, te odnosa unutar sistema javnog RTV emitiranja u BiH, s druge strane – ističu iz Upravnog odbora BHRT-a.\nData je podrška na Nacrte programskih planova za 2017. godinu, iako su pripremljeni u krajnje neizvjesnim finansijskim okolnostima koje direktno utječu na osnovni status BHRT-a. Također, Upravni odbor podržao je prijedlog nove organizacije BHRT-a koja treba odgovoriti na izazove i promjene koje donosi novi, multimedijalni pristup organizaciji i digitalna tehnologija.\nOčekuje se da će ovaj prijedlog biti završen do kraja ove godine, saopćeno je iz Upravnog odbora BHRT-a.


Ribari traže da se spreče zloupotrebe - Ozonpress :: internet portal\nRibari traže da se spreče zloupotrebe\nTag: upravljanje, Zapadna Morava\nZajednica organizacija rekreativnih i sportskih ribolovaca iz Bajine Bašte zatražila je od premijera Aleksandra Vučića da poništi odluku Ministarstva poljoprivrede i zaštite životne sredine kojom je, kako tvrde, bez novog konkursa, preduzeću „Balkan eko tim“ iz Prijepolja, pre neki dan, dodelilo na upravljanje ribarsko područje Zapadna Morava.\nKako je već objavljeno, to ministarstvo je početkom februara, bez obrazloženja, poništilo sopstveni konkurs na kome su se za upravljanje područjem „Zapadna Morava“ prijavili „Balkan eko tim“ i Zajednica organizacija rekreativnih i sportskih ribolovaca „Zapadna Morava i Drina“. Na odluku da se upravljanje dodeli prijepoljskom preduzeću, ribolovci su se žalili tvrdeći da je ono bilo povlašćeno tokom procedure, da su „na delu bili nezakonit uticaj, korupcija i nameštanje konkursa“ nakon čega je ministarstvo 8. februara poništilo konkurs za sva ribarska područja u Srbiji.\nReke nezaštićene, masovno se uništava riblji fond\nMeđutim, Zajednica ribolovaca došla je do saznanja da je Ministarstvo 22. februara ove godine, bez raspisivanja novog konkursa, preduzeću „Balkan eko tim“ ponovo i nezakonito ustupilo na korišćenje ribarsko područje „Zapadna Morava“. Oni su se zbog toga obratili premijeru pismom u kome ga mole „kao čoveka, koji se zalaže za strogo poštovanje zakona“ da spreči nenadoknadivu štetu i najhitnije poništi ovu odluku, kao i da „naloži pokretanje postupaka za utvrđivanje pojedinačne odgovornosti imenovanih i zaposlenih u Ministarstvu poljoprivrede“. Ocenili su i da „to više nije samo kršenje zakona, već gola sila i iživljavanje nadležnih, bahatost koja se do sada, na ovaj način, nije dešavala“.\nRibolovci u pismu ukazuju i da je na području „Zapadna Morava“ uništen riblji fond zbog „kriminalnog ponašanja vlasnika privatnih firmi koji su osam godina gazdovali njime, zbog čega im je to pravo oduzimano u dva navrata“, i da se nisu nadali da će i po treći put upravljanje biti povereno privatnoj firmi.\nU Zajednici podsećaju da je riblji fond u ribolovnim vodama u državnoj svojini i predstavlja dobro od opšteg interesa, a da se zaštita i održivo korišćenja najvećim delom finansira novcem od prodaje ribolovačkih dozvola, koje su i do tri puta skuplje nego u najrazvijenijim evropskim državama.\n– Privatnim firmama je novac motiv da uđu u ovaj posao, bez dinara uloženih sredstava, prihoduju novac od dozvola i nenamenski ga potroše, što je ovde već dva puta viđeno – pišu premijeru ribolovci i podsećaju ga da upravo udruženja njihovih kolega u evropskim zemljama upravljaju ribarskim područjima i da, poput Slovenije, ostvaruju značajne prihode od turizma.\nIz Ministarstva poljoprivrede Danasu je potvrđeno da je ribarsko područje „Zapadna Morava“ ustupljeno „Balkan eko timu“ i to „privremeno, do raspisivanja novog konkursa, a najduže do 31. decembra 2016. godine“. Kažu i da je prvobitni konkurs „poništen u skladu sa članom 9 Zakona o zaštiti i održivom korišćenju ribljeg fonda“.\n– Ribarska područja ustupljena su privremeno, zbog potrebe hitnog uspostavljanja sistema zaštite i održivog korišćenja ribljeg fonda. Raspisivanje novog konkursa, za čije sprovođenje je potrebno minimum dva meseca, imalo bi vrlo ozbiljne posledice po riblji fond – navedeno je u informaciji koju je to ministarstvo dostavilo našoj redakciji, uz najavu da će „novi konkurs biti raspisan i sproveden do kraja 2016. godine, pri čemu će ribarska područja biti ustupljena novim korisnicima na period od deset godina“.\nMinistarka protiv nezakonite odluke\nRibolovci tvrde da je ministarka Snežana Bogosavljević Bošković bila protiv nezakonite odluke da se prijepoljskoj firmi dodeli na korišćenje ribarsko područje „Zapadna Morava“ i da je zbog toga poništila prvobitni konkurs ali su, kako navode u pismu premijeru, „pojedini njeni saradnici, poput državnih sekretara, na silu i mimo zakona ponovo doneli istu odluku i potpisali ugovore o ustupanju na korišćenje tog područja sa firmom iz Prijepolja“.\nMilan Jovanović, šef ribočuvarske službe u „Balkan eko timu“, potvrdio je za Danas da je tom preduzeću dodeljeno upravljanje područjem „Zapadna Morava“, ali, kako kaže, „samo privremeno, na jednu godinu“. Na pitanje šta piše u obrazloženju odluke, Jovanović kaže da „ne piše ništa“ i da nema komentar na optužbe Zajednice ribolovaca da je ta odluka nezakonita i da je to preduzeće bilo favorizovano. „Naša ribočuvarska služba je počela da radi na osnovu ugovora koje smo potpisali sa predstavnicima ministarstva“, rekao je Jovanović, a na pitanje sa kim u ministarstvu je potpisan taj ugovor, rekao je daon to ne zna, pošto taj dokument nije potpisao on, već o direktorka preduzeća Milica Ljujić.\nAkcija za nabavku magnetne rezonance


Održan sastanak povodom izrade Koncepta Prostornog plana Crne Gore\nU Ministarstvu ekologije, prostornog planiranja i urbanizma, u srijedu 24.11.2021.godine, održan je PRVI konsultativni sastanak povodom izrade Koncepta Prostornog plana Crne Gore, i to u oblasti saobraćaja. Dva ključna zaključka sa sastanka jesu da se tokom izrade Koncepta razmotre sva varijantna rješenja, i da se višekriterijumskom analizom dođe do preciznih i konačnih rješenja koja će biti jasno definisana u Nacrtu Prostornog plana, sa naglaskom na zaštitu životne sredine i kulturnog nasljeđa, kao i da se sa zemljama okruženja usklade prioriteti i preciziraju tačke priključka saobraćajne infrastrukture.\nMinistar ekologije, prostornog planiranja i urbanizma, Ratko Mitrović, izjavio je da je Prostorni plan najvažniji dokument poslije Ustava Crne Gore, koji je opšta osnova organizacije i uređenja prostora u našoj državi.\n„Počinjemo danas sa predstavljanjem Koncepta Prostornog plana Crne Gore i to od oblasti saobraćajne infrastrukture koja je kao krvotok u organizmu, jer od razvoja putne infrastrukture zavisi i demografski razvoj, razvoj turizma i industrije“, poručio je ministar Mitrović.\nMinistar Mitrović je naveo da se prilikom analize i odabira varijantnih rješenja naročito konsultuju opštine koje su jasno upućene u problematiku na lokalnom nivou i da se ta rješenja usklade sa lokalnim ciljevima razvoja, naročito kada je u pitanju turizam.\nPrezentaciju Koncepta PPCG u oblasti saobraćaja održala je Svetlana Jovanović kao rukovodilac izrade Prostornog plana Crne Gore. Ona ja izjavila da je Prostorni plan preduslov i osnova privrednog i društvenog razvoja.\n„Prostornim planom se određuju državni ciljevi, ambicije i vizija prostornog razvoja, i u oblasti saobraćajne infrastrukture težimo kreiranju evropski razvijene saobraćajne mreže. S tim u vezi, zaista znači podrška i saradnja institucija sistema tokom cijelog procesa izrade Plana“, poručila je Jovanović.\nSastanku su prisustvovali predstavnici Ministarstva kapitalnih investicija, Uprave za saobraćaj, Monteputa, Inženjerske komore, predstavnici Obrađivača Prostornog plana, kao i predstavnici Ministarstva ekologije, prostornog planiranja i urbanizma.\nNakon sastanka na temu saobraćajne infrastrukture, ove nedjelje održaće se i sastanak na temu energetike, a u narednom periodu će se nastaviti niz prezentacija na druge ključne teme i oblasti za izradu Plana.\nIzvorna vijest na LINKU\nKONSTITUTIVNA SJEDNICA IO SKMI\nI sjednica IO SK drugih inženjerskih struka\nPOZIV NA SCHNEIDER Electric- Webinar: Power Tag sistem\nZapočeta izrada tehničkih propisa za projektovanje i izvođenje radova na putnoj infrastrukturi\nInformacija o 52. Međunarodnom kongresu i izložbi o KGH\nPredstavnici Komore učestvovali na drugom konsultativnom sastanku na izradi Koncepta Prostornog plana Crne Gore iz oblasti energetike\nI sjednica Nadzornog odbora IKCG\nInicijativa za izradu Nacrta zakona o zaštiti od požara


ДЕСТИЛЕРИЈА „ЕПОХА“ ИЗ ЛОПАРА ДОБИТНИК ПРЕСТИЖНЕ НАГРАДЕ\nDESTILERIJA „EPOHA“ IZ LOPARA DOBITNIK PRESTIŽNE NAGRADE\n27. januara 2020. / Postavljeno u AKTUELNOSTI\nDestilerija „Epoha“ iz Bobetinog Brda, kod Lopara, dobitnik je prestižne nagrade na Međunarodnoj naučnoj agrobiznis konferenciji „MAK 2020“ koja se održava na Kopaoniku.\nPovelja za razvoj preduzetništva, agroprivrede, turizma zapadnog Balkana uručena je vlasniku „Epohe“ Bojanu Džuvelekoviću, koji je istakao da je ova nagrada podstrek za dalji rad,\n„Ponosni smo jer možemo da promovišemo i na ovaj način opštinu Lopare i Republiku Srpsku“, rekao je Džuveleković, koji je zahvaljujući za priznanje i pozvao sve učesnike skupa da posjete opštinu Lopare i Republiku Srpsku.\nOn je dodao da je „Epoha“ mlada destilerija, koja proizvodi voćne rakije.\n„Brojne nagrade, za samo tri godine od kad postojimo, govore da smo na putu kvaliteta proizvoda, što i jeste naš cilj“, istakao je Džuveleković.\nSedma međunarodna agrobiznis naučna konferencija održana je pod motom „Evropski put–put uspeha“, a okupila je 500 učesnika iz dvadeset zemalja.\nMarija Jovičić, predsjednik Naučno-poslovnog centra „Vord“, koji je organizator „MAK 2020“, istakla je da je cilj konferencije da se na naučnoj osnovi analiziraju i prikažu sinergijski rezulatati nauke i prakse.\n„Samo udruženim i konkretnim znanjem primenjenim u praksi se mogu rešiti problemi koji pritiskaju našu zemlju i region. Kao organizatori ne težimo da gradimo najlakše puteve, naš put je put snage, znanja, odlučnosti i put uspeha“, rekla je Jovičićeva.\nTrodnevna konferencija zvanično je otvorena danas i trajaće do nedjelje 26. januara, a održava se u hotelu „Grand“ na Kopaoniku.\nKroz 44 predavanja eminentnih stručnjaka iz zemlje i svijeta predstaviće se savremeni trendovi i standardi u oblasti poljoprivrede, ruralnog razvoja i turizma u EU kao i njihove implikacije na razvoj poljoprivrednog sektora, ruralnih područja i turizma u Srbiji i zemljama zapadnog Balkana.\nOrganizaciju su pomogli grad Kraljevo, Fakultet za menadžment iz Sremskih Karlovaca i Balkanski naučni centar Ruske akademije prirodnih nauka.\nPokrovotelji manifestacije su Ministarstvo poljoprivrede, šumarstva i vodoprivrede Srbije, Ministarstvo prosvjete, nauke i tehnološkog razvoja, Ministarstvo za Evropske integracije Srbije, Privredna komora Srbije, opština Vrnjačka Banja, opštine Trstenik i Lopare iz Republike Srpske.


Surdulica: Živković menja Kosanovića na klupi FK Radnik\n04. januar, 2017.\nNa klupi fudbalskog kluba Radnik iz Surdulice došlo je do smene, a umesto dosadašnjeg šefa stručnog štaba Milorada Kosanovića tu funkciju će u nastavku sezone obavljati Bratislav Živković.\nFudbalski klub Radnik iz Surdulice prekinuo je saradnju sa dosadašnjim šefom stručnog štaba Miloradom Kosanovićem, a za upražnjeno mesto na klupi brzo su pronašli adekvatnu zamenu. Danas je u prostorijama kluba predstavljen novi strateg, Bratislav Živković, koji je do nedavno vodio ekipu Voždovca. On će rad sa ekipom započeti već u ponedeljak, kada će se obaviti prozivka igrača, a to će ujedno biti i početak zimskih priprema.\nPrisutnim predstavnicima medija prvi se obratio predsednik kluba Stanislav Tončev koji je istakao da je velika prednost mladog stručnjaka što potiče iz tog dela Srbije i poznaje tamošnji mentalitet, kao i da je saradnja planirana na duži rok. On je potom dodao i da je trener Živković već duže vreme želja uprave kluba i da su se tek sada stekli uslovi za to:\n''Veliko mi je zadovoljstvo što smo doveli trenera Živkovića čiji rad pratimo već duže vreme, i evo tek sada se otvorila mogućnost za našu sportsku saradnju.''\nPrisutnima se potom obratio i novi šef stručnog štaba koji je istakao da će mnogo toga zavisiti od predstojećeg prelaznog roka i rada na pripremama, kao i da očekuje da ekipa na proleće krene što agresivnije i žešće u borbu za dobar plasman:\n''Izuzetno mi je drago što sam među prijateljima ovde i što sam dobio poverenje ljudi koji ulažu velike napore da Surdulica i ovaj deo Srbije ima jednog superligaša. Došao sam u klub koji polako, ali sigurno, laganim koracima, stiče autoriret u Super ligi i koji ima velike ambicije da u narednom periodu zadrži status superligaša. Što se tiče mojih prvih koraka ovde, najpre moramo poraditi na formiranju tima i dovođenju novih igrača, trebaće nam pet ili šest kvalitetnijih igrača. Što se tiče priprema, one moraju biti odrađene onako kako treba i da već u prvo kolo nakon ove zimske pauze uđemo što agresivnije i žešće i u startu napravimo jedan dobar rezultat. Ja nisam neko ko daje bombastične izjave i obećanja. Ja ću svoju energiju preneti igračima, i ako budemo uspeli da dovedemo adekvatna pojačanja, verovaćemo u zajednički uspeh.''\nBratislav Živković (46) je rođen u Leskovcu, a tokom igračke karijere nastupao za Vojvodinu, Crvenu zvezdu, italijansku Sampdoriju, Obilić i BASK. Bio je i član nacionalnog tima SR Jugoslavije za koji je zabeležio šest nastupa. Trenersku karijeru započeo je u Crvenoj zvezdi gde je radio kao pomoćni trener, zatim je isti posao obavljao i u belgijskom Lirsu, da bi nakon toga dve i po godine proveo na mestu šefa stručnog štaba beogradskog superligaša Voždovca.


Sudanska vojska prihvatila da vrati svrgnutog premijera na položaj – Krstarica\nBeta 21. novembra 2021. 08:55\nVojni i vladini zvaničnici objavili su danas da je postignut dogovor sudanskih vojnih i civilnih vlasti o vraćanju na položaj premijera Abdalaha Hamdoka.\nZvaničnici su takodje danas rekli da će državni zvaničnici i političari uhapšeni posle vojnog puča 25. oktobra biti oslobodjeni kao deo dogovora vojske i političkih stranaka, uključujući i najveću Uma partiju.\nVojni puč, više od dve godine od kada je narodna pobuna izdejstvovala odlazak dugogodišnjeg autokratu Omara al-Bašira i njegove islamističke vlade, naišla je na kritike iz sveta. SAD, njihovi saveznici i Ujedinjene nacije osudile su preteranu upotrebu sile nad demonstrantima protiv vojnog puča.\nNovoimenovani suvereni savet sastaće se kasnije danas pre nego što zvanično objavi postignuti dogovor, naveli su neimenovani zvaničnici koji nisu mogli da razgovaraju o sporazumu pre zvanične objave.\nBritanska ministarka spoljnih poslova: „Podržavamo…\nLiz Tras: Podržavamo Kijev i stabilnost na Z. Balkanu\nU Noriljsku počela polarna noć\nSindikalci najavili generalni štrajk\nNASA odložila šetnju svemirom\nPredsednik Portugalije odbio da potpiše zakon o eutanaziji i…


Dimitrov parafirao za MTK, Obradović u Poljskoj - SPORTSKI ŽURNAL\nMarko Pavićević brzo je pronašao angažman po rastanku sa Čarapanima\nČelni ljudi Inđije i MTK, mađarskog prvoligaša koji je odmah iza Ferencvaroša po broju osvojenih titula, postigli su zajednički jezik oko transfera Srđana Dimitrova (28).\nIskusni ofanzivni vezista se klubu iz Budimpešte parafom obavezao na vernost od dve godine, a član elite iz Srema dobio je određenu sumu novca u vidu obeštećenja.\nNema sumnje da će Dimitrov koji je dres Inđije nosio u tri mandata mnogo nedostajati zeleno-belima u borbi za opstanak, međutim, čelni ljudi kluba korektnom ofanzivcu nisu želeli da prave problem oko transfera koji bi mogao da mu reši pitanje egzistencije.\nMlađani defanzivac Milan Obradović karijeru nastavlja u Visli iz Plocka. Sada već bivši štoper Napretka, koji u decembru puni 21 godinu, juče je uspešno prošao lekarske preglede i danas treba da potpiše trogodišnji ugovor i bude zvanično promovisan u prvotimca trenutno devetoplasiranog člana poljske elitne divizije.\nObradović je ponikao u bruskom Kopaoniku, nosio dres mlađih Napretkovih selekcija, a potom se kalio u beogradskom GSP Poletu. U januaru 2019. godine se vratio pod Bagdalu i upisao 34 nastupa u prvom timu Čarapana.\nMarko Pavićević brzo je pronašao angažman po rastanku sa Čarapanima. Bivši Napretkov centarfor do kraja sezone predvodiće napad Kolubare.


Otvoren konkurs za izbor najboljih studentskih radova o EU (rok: 31.5.2019) : Inkluzija\nOtvoren konkurs za izbor najboljih studentskih radova o EU (rok: 31.5.2019)\nMinistarstvo za evropske integracije Vlade Republike Srbije raspisalo je nagradni konkurs za izbor najboljih individualnih studentskih radova o evropskoj integraciji i procesu pristupanja naše zemlje Evropskoj uniji.\nCilj ovog nagradnog konkursa je da neposredno uključi mlade akademske građane i građanke u otvorenu argumentovanu debatu o bitnim aspektima pristupnog procesa i članstva Republike Srbije u Evropskoj uniji.\nKoji sve izazovi i faktori utiču na pristupni proces Srbije?\nNa koji način proces evropske integracije kreira i podupire reformske potencijale Srbije?\nŠta čini privlačnim evropsku ideju, evropski integracioni projekat, društveni i vrednosni model EU?\nKakve predrasude o evropskoj integraciji Srbije postoje i na koji način bi mogle da budu prevaziđene?\nKakvoj reformisanoj Evropskoj uniji reformisana Srbija treba da pristupi?\nKomisija sastavljena od profesora Univerziteta u Beogradu procenjivaće kvalitet pristiglih radova, a za autore/ke tri najbolja predviđeni su honorari u iznosu od 85.000, 55.000 i 35.000 dinara. Pored tri najbolje rangirana rada, i radovi koji ispune kriterijume biće objavljeni u elektronskom zborniku studentskih radova.\nKonkurs je otvoren za studente i studentkinje programa osnovnih akademskih studija i programa master akademskih studija svih univerziteta u Republici Srbiji.\nRok za slanje radova je 31. maj 2019. godine.\nSerija regionalnih obuka „Javne nabavke u lokalnoj samoupravi”\nStalna konferencija gradova i opština (SKGO) u periodu od 27. februara do 10. aprila 2020….


GSP: Stiglo sedam vozila za prevoz osoba sa invaliditetom, uskoro još 16 za školarce\nTanjug 1. aprila 2022. 09:26\n„U četvrtak smo dobili sedam od ukupno 23 novokupljena vozila, a struktura vozila je takva da je kupljeno sedam belih autobusa za prevoz osoba sa invaliditetom koji imaju osam mesta za sedenje i četiri mesta za invalidska kolica. Opremljena su sa savremenom hidrauličnom rampom, sedišta su komforna i sva poseduju sigurnosne pojaseve“, rekla je za Tanjug Slavica Stevanović iz GSP-a.\n“Pored sedam belih autobusa kupljeno je još 16 mini buseva, od toga tri „midi autobusa“ koja su predviđena za prevoz školske dece i osoba sa invaliditetom. Imaju 24 mesta za sedenje i dva mesta za invalidska kolica, samim tim i hidrauličnu rampu. Kao i 13 mini buseva sa 19 mesta”, rekla je Stevanović.


GS: Reforme stoje dok istaknuti članovi SDA uzimaju mito | Gradjanski savez\nGS: Reforme stoje dok istaknuti članovi SDA uzimaju mito\nPredsjedništvo Građanskog saveza u Sarajevu je jučer održalo treću sjednicu.\nZaključeno je da je kampanja #NeIzMogDzepa, koja ima za cilj ukidanje finansiranja političkih stranaka iz budžeta, do sada sprovedena uspješno i da će ista biti nastavljena.\nPredsjedništvo GS-a je osudilo napade tzv. budžetske opozicije na istaknute aktiviste Građanskog saveza i zaključeno je da je odbijanje, nominalno opozicionih stranaka, da se odreknu narodnog novca, najbolji dokaz da se od svojih pravih šefova iz SDA razlikuju samo u količini novca koji od naroda uzimaju.\nVladajuću politiku, koja laže da nas vodi ka članstvu u evroatlantsku zajednicu, najbolje otjelovljuje pritvoreni kandidat SDA za gradonačelnika Bihaća Emdžad Galijašević.\nIskreno se nadamo da će Galijaševiću društvo praviti mnogi kadrovi njegove stranke koji su otimali narodne pare bez ikakvih posljedica, saopćeno je iz Građanskog saveza.


Projekat Blok po blok koji finansira UN, uključuje saradnju s Mojangom, firmom koja je napravila hit igru Minecraft.\nSvedoci smo stalnog preispitivanja da li su, i koliko, video-igre štetne. Naš stav je da ne samo da nisu štetne već upravo suprotno – da su korisne i za pojedinca, a samim tim i za celo društvo. O pozitivnom uticaju na ličnost igrača ćemo nekom drugom prilikom, a ovaj zanimljiv primer koji nam stiže iz Afrike pokazaće nam kako zabavno parče softvera može biti korisno i za razvoj društva.\nGlas javnosti čuje se na jedan artikulisan način jer ideje prezentovane u Minecraftu deluju dovoljno realistično i stručno.\nMinecraft je veoma popularna video-igra u kojem igrač može da sagradi sve što mu padne na pamet pomoću blokova. Upravo ova graditeljska sposobnost miliona dece širom sveta pozitivno je iskorišćena u zemljama u razvoju gde igrači uz pomoć Minecrafta kreiraju javne površine u svojim sredinama. Lokalne vlasti bile su bile zadivljene kako devojke i dečaci iz siromašnih kvartova planiraju urbane prostore poput arhitekata, piše Dezeen.\nProjekat u Somaliji sa rešenjem u Minecraftu\nOd 2012 godine, UN-Habitat, agencija za održivi urbani razvoj u okviru Ujedinjenih nacija, podstiče zajednice širom sveta – posebno decu i žene koje žive u favelama – da osmišljavaju svoje javne prostore. Inicijativa je doprla do 25 zemalja pa su zemlje kao što su Kenija, Peru, Haiti i Nepal samo neke od država u kojima su izgrađeni prostori u okviru projekta Blok po blok.\nProgram Blok po blok realizuje se u radionicama sa po 30 do 50 ljudi koji žive i rade oko javnih prostora koji su predviđeni za preuređenje. Rad je organizovan u grupama od po 3 do 4 osobe koji se uče kako virtuelno graditi u Minecraftu. Pošto se stariji sugrađani slabije snalaze sa kompjuterima, mlađi članovi grupe su tu da ih poduče – čime se podstiče i međugeneracijska saradnja i povezivanje.\nPošto se zajednički osmisli rešenje u Minecraftu, ono se predstavlja lokalnoj upravi, urbanistima i arhitektama koji će biti zaduženi da te zamisli sprovedu u delo. Na ovaj način glas javnosti čuje se na jedan artikulisan način jer ideje prezentovane u Minecraftu deluju sasvim realistično i stručno što možete i sami videti na priloženim slikama.\nOd Palestine do Kosova\nNedavno je organizovana radionica u Hanoju gde je grupa tinejdžerki koristeći Minecraft osmislila ideju za poboljšanje bezbednosti u njihovoj lokalnoj zajednici. U Palestini, 50 klinaca je osmislilo park u Istočnom Jerusalimu dok je na Kosovu stara pijaca preuređena u javni prostor na osnovu skice iz ove popularne video-igre.\nMinecraft je sa 122 miliona prodatih kopija druga najprodavanija igra svih vremena. Iako je izašla još 2011. godine, igra ne pokazuje znake pada prodaje ili zainteresovanosti igrača širom sveta. Ovaj ogroman potencijal osetio i Microsoft koji je kompaniju Mojang kupio 2014. godine za 2,5 milijardi dolara. Igrači u Minecraftu prave građevine od blokova po slobodnom nahođenju, a neke od zanimljivih primera građevina možete videti ovde.\nFoto: via Block by Block\nPogledajte kuću čoveka koji je osmislio Minecraft\n#blok po blok #javne povrsine #minecraft #mojang #UN Habitat #urbane povrsine #urbani dzepovi #urbanizam #video igre #zemlje u razvoju


Srpski IT startup: Od ideje do milion dolara - Tehnologije - Dnevni list Danas\nPočetna » Tehnologije » Srpski IT startup: Od ideje do milion dolara\nSrpski IT startup: Od ideje do milion dolara\nSrpska IT industrija postaje sve više prepoznata u svetu. Dokaz za to je i da je prvi put jedan srpski startup podigao ovoliko veliku investiciju za manje od mesec dana.\n0Piše: Danas Online 04. aprila 2018. 19.54\nNakon svega par sastanaka sa investitorima, ovaj tim je stigao od ideje do milion dolara. U pitanju je novoosnovani Review.Network i njihov projekat zasnovan na blockchain-u, a sredstva su stigla od investicione kompanije Sherman.capital iz Hong Konga.\nOsnivači i idejni tvorci koji čine glavni tim ovog startup-a su Vuk Popović (President), Filip Karaičić (CEO), Petar Slović (COO) i Ivan Ćirić (CTO). Petar i Ivan kojima je ovo bilo prvi put da predstavljaju projekat stranim investitorima, kažu da su imali tremu i dobro su se pomučili dok nisu par puta izložili svoju ideju strancima.\nIdeja vredna milion dolara\nReview.Network je osmislio platformu koja rešava problem potrošača da procene da li je neka online preporuka za proizvod ili uslugu lažna ili istinita. Koliko je ovo važno u modernom svetu kupovine, pokazuje i statistika da čak 88% ljudi veruje online review-ovima kao preporuci koju bi dobili i od prijatelja. To znači da mahom od ovih online ocena (review-a) zavisi da li će nešto kupiti ili ne. Danas postoji ogroman problem što je većina preporuka i ocena koje nalazimo na internetu lažna ili plaćena.\nNa pitanje kako su došli na ovu ideju kažu da je to problem sa kojim su se i sami svakodnevno susretali.\n-Svaki put kad smo želeli da kupimo nešto, bilo da je gitara ili aparat za kafu, ili jednostavno da izaberemo restoran ili kafić u koji da odemo, imali smo problem da nađemo kvalitetne i tačne online ocene korisnika. Takođe smo shvatili da je sistem komunikacije između potrošača i kompanija nedovoljno razvijen. Da bismo ovo poboljšali i pomogli celoj zajednici, došli smo na ideju Review.Network platforme koja ce rešiti ove probleme – kažu osnivači Review.Network-a.\nKako će Review.Network platforma rešiti problem potrošača i kompanija?\nOva platforma će nagrađivati korisnike za pisanje i validaciju review-ova REW tokenima. Onaj ko napiše review, mora da položi određeni broj REW tokena. Nakon toga ga ocenjuju drugi korisnici. Ako je review odobren, smešta se na blockchain, a svi koji su učestvovali dobijaju proporcionalnu nagradu u vidu REW tokena.\nDruga bitna funkcija koju će imati platforma je da poveže kompanije i potrošače. Korisnici platforme dobijaju REW tokene od kompanije za učestvovanje u nekom istraživanju, kao što je anketa ili sl. Na ovaj način kompanija ima priliku da upozna bolje svoje potrošače i unapredi proizvod, a korisnici da budu nagrađeni.\nKako kažu osnivači, najveći deo novca od investicije će otići na razvoj platforme i marketing, a deo će ići na brojne operativne troškove, uključujući tu i pravnu regulativu koja je značajna stavka.\nPrvu verziju ove platforme možemo da očekujemo već krajem 2018-te godine, i ona će biti dostupna svima. Razvoj celokupne platforme procenjen je na oko dve godine, kada bi trebalo da budu dostupne sve funkcionalnosti.\nOni će prvi put svoj projekat predstaviti na ITkonekt konferenciji u Novom Sadu, gde će održati predavanje 21. aprila. Više informacija o ovome na linku.\nIT, start up\nOperske Novogodišnje priče u SNP: Bogat program onlajn od 26. do 30. decembra\nFestival nauke od 17. do 20 decembra online\nFestival fotografije „Vizualizator“ od 18. novembra do 5. decembra


Izazovi za centralne banke u okolnostima niskih kamatnih stopa – Biznis.ba\nNaslovnaBiHIzazovi za centralne banke u okolnostima niskih kamatnih stopa\nIzazovi za centralne banke u okolnostima niskih kamatnih stopa\nobjavljeno 06. nov 2020. u 18:10 6. nov 2020.\nCentralna banka Bosne i Hercegovine (CBBiH), u saradnji s Američkom agencijom za međunarodni razvoj (USAID), organizovala je 5. 11. 2020. godine treću po redu međunarodnu istraživačku konferenciju pod nazivom „Izazovi za centralne banke u okolnostima niskih kamatnih stopa“ koja je, zbog okolnosti izazvanih pandemijom COVID-19 virusa, ove godine održana virtuelno.\nOva međunarodna istraživačka konferencija održava se već treću godinu zaredom i predstavlja rezultat saradnje CBBiH i USAID kroz FINRA projekat, a ovaj put je omogućila razmjenu mišljenja predstavnika Evropske centralne banke, centralnih banaka Albanije, Bugarske, Republike Hrvatske i Turske, te Univerziteta u Skopju, Republika Sjeverna Makedonija. Diskusija o ovoj veoma aktuelnoj temi se odvijala kroz dvije sesije: „Transmisija monetarne politike Evropske centralne banke na region“ i „Efikasnost monetarne i fiskalne politike u okruženju s niskim kamatnim stopama“.\nU svom uvodnom izlaganju, guverner CBBiH dr. Senad Softić, je istakao da period niskih nominalnih kamatnih stopa u Evropi traje već nekoliko godina, i da nema naznaka da će one rasti u kratkom i srednjem roku. Ovakva situacija utiče i na poslovanje centralnih banaka gdje je investiranje aktive izloženo niskim i čak negativnim kamatnim stopama.\nGuverner se također dotakao posljedica koje je pandemija COVID-19 virusa ostavila na globalnu ekonomiju, dodavši da se očekuje da će uloga fiskalne politike i drugih politika u stabilizaciji ekonomske aktivnosti u postpandemijskom periodu biti značajnija od monetarne. Istakao je da je CBBiH, u aktuelnoj situaciji, vodila odgovornu i proaktivnu politiku i da će poduzimati i dalje sve moguće mjere u okviru svog monetarnog režima.\nU obraćanju učesnicima konferencije, direktorica Misije USAID-a u BiH Nancy J. Eslick iskazala je podršku radu i aktivnostima CBBiH. Ove dvije institucije već godinama ostvaruju uspješnu saradnju kroz FINRA projekat, naročito u oblasti ekonomskih istraživanja, a jedan od proizvoda te saradnje je i redovna međunarodna istraživačka konferencija. Direktorica Eslick je istakla da Sjedinjene Američke Države, putem USAID-a, snažno podržavaju Centralnu banku Bosne i Hercegovine od samog njenog osnivanja prije više od 20 godina, kao i druge ključne institucije u nadgledanju finansijskog sektora.\n„Naš cilj je uvijek bio da pomognemo u održavanju stabilnosti finansijskog sistema BiH, zaštiti depozita građana, i povećanju pristupa finansijskim sredstvima za preduzeća i građane BiH radi ekonomskog rasta, većeg broja radnih mjesta, i boljih prihoda“, istakla je direktorica Misije USAID u BiH.


Veliko interesovanje djece za školu programiranja - Cetinjski List\nNaslovna » Veliko interesovanje djece za školu programiranja\nAutor RTV Cetinje December 12, 2021 11:42 am\nPrijestonica Cetinje i Logate Institut za informacione tehnologije, nakon uspješnog početka škole programiranja prošlog vikenda i velikog interesovanja djece i roditelja za ovaj vid stručne obuke, dogovorili su proširenje saradnje – saopšteno je iz lokalne uprave.\nKurs „Scratch – kreiranje igara“ pohađa 20 učenica i učenika petog i šestog razreda osnovnih škola „Njegoš“ i „Lovćenski partizanski odred“. Nastava iz programiranja organizuje se u prostorijama Agencije za razvoj i podršku Prijestonice Cetinje, koja ju je i inicirala.\nInformatička znanja i pismenost veoma su značajni u svakodnevnom životu, a posebno za rad i stvaralaštvo. Vidim da se zabavljate kreiranjem igrica, što je dobro, jer vjerujem da ćete se kroz osnove programiranja zainteresovati i za neke druge programe koji nijesu toliko popularni kao igrice, ali su veoma korisni u svakodnevnom životu – kazao je gradonačelnik Kašćelan obraćajući se polaznicima kursa programiranja.\nPokušaćemo da proširimo ovo na što više djece na Cetinju – rekao je on.\nZa školu programiranja na Cetinju vladalo je veliko interesovanje. Od 80 prijavljene djece, priliku da se obučava, nakon terstiranja, dobilo je njih 20. Imajući u vidu društveni interes da se svoj djeci obezbijedi jednak pristup obrazovanju, Prijestonica i Logate kompanija odlučili su da istraže mogućnosti kako bi obuhvat djece bio što veći, a troškovi za roditelje što manji – navodi se u saopštenju.


Opozicija ne čeka Đukanovća: Za izbore će svako svoj plan - Vijesti.me\n“NEMA TOG KANDIDATA VLASTI KOJEG NAJBOLJI KANDIDAT IZ OPOZICIJE NE MOŽE POBIJEDITI"\nZeković kaže da je zbog “anahrone i nacionalističke” politike DF-a teško očekivati zajedničkog kandidata opozicije Edit\nGrađanska opozicija (Foto: Savo Prelević)\nDarvin Murić 18. decembar 2017, 08:43 ažurirano 21. maj 2019, 13:04\nEventualna kandidatura šefa Demokratske partije socijalista (DPS) Mila Đukanovića za predsjednika Crne Gore ne treba da utiče na odluke o kandidatu opozicije za predsjedničke izbore, poručili su iz Socijaldemokratske partije (SDP) i Demokratske Crne Gore.\nLider DPS-a je u više navrata govorio da u njegovoj partiji još uvijek nije odlučeno ko će biti kandidat za predsjednika države, a više njegovih partijskih činovnika je Đukanovića javno pozvalo da se kandiduje za nasljednika Filipa Vujanovića. Đukanović je govorio da ne isključuje kandidaturu za predsjednika države, te da u slučaju da se kandiduje na to neće imati uticaj ničiji pritisak niti savjet, dolazio on sa Istoka ili Zapada.\n“Nema tog kandidata vlasti kojeg najbolji kandidat iz opozicije ne može pobijediti. Demokrate smatraju da opozicioni politički subjekti treba da kandiduju najboljeg među nama, a ne da svoju strategiju grade na osnovu strategije goreg od sebe”, kazao je "Vijestima" generalni sekretar Demokrata Boris Bogdanović.\n“Vrijeme je da se okrenemo sebi, da prvo zavirimo u svoje dvorište, da u svojim redovima potražimo ono što može pobijediti bilo kojeg predstavnika najmonstruoznije političke organizacije na tlu Evrope, pa da na osnovu takve odluke procijenimo kakvu kampanju da vodimo”, kazao je Bogdanović.\nČlan Glavnog odbora SDP-a Bojan Zeković kaže da građanska opozicija treba da ima svoj put koji će voditi smjeni vlasti na građanskom konceptu i na to ne treba da utiče bilo čija kandidatura. “Tako profilisan kandidat bi pobijedio bilo kog kandidata DPS-a, opterećenog aferama i imidžom kandidata partije, u čijem su vrhu organizovane kriminalne grupe”, rekao je Zeković. On je optužio Demokratski front (DF) da je povratkom “na anahronu i nacionalističku politiku koja najviše odgovara DPS-u”, a koju, kako navodi, dominantno kreira jedan od čelnika tog saveza Milan Knežević, sebe isključio iz programske saradnje.\n“Pa je nerealno očekivati jednog kandidata cijele opozicije”, rekao je Zeković. Zbog toga je, kaže Zeković, posebna odgovornost na građanskoj opoziciji da artikuliše ono što jeste potreba većine našeg društva. “Koje nakon rješavanja krupnih istorijskih pitanja ne želi da bira manje zlo između kriminala i nacionalizma i s pravom želi modernu građansku alternativu, ukoliko učešće na ovako organizovanim izborima, za koje se angažuju specijalne policijske jedinice, hitna pomoć, a državni funkcioneri javno poručuju mladima da se moraju učlaniti u DPS ukoliko žele posao, uopšte i ima smisla”, naveo je Zeković.\nBogdanović je dodao da samo strategija bez politikantskih i uskopartijskih kalkulacija može parirati “onima čiju strategiju grade na osnovu zahtjeva, volje i prohtjeva lica sa crnim kapuljačama i vlasnika vozila bez registarskih oznaka”. “Takvu strategiju mogu sprovoditi samo palicama, pištoljima i biber sprejevima, što nije i ne smije biti manir modernih, demokratskih i perspektivnih političkih subjekata, koji ne žele do vlasti preko krvavih glava naših sugrađana. Dakle, ko god bio kandidat vlasti opozicija treba da ponudi najboljeg među nama, jer Crna Gora i njeni građani to zaslužuju”, zaključio je Bogdanović.\nRadunović: Đukanović čeka da vidi da li će se takmičiti sa sobom\nPoslanik DF-a Slaven Radunović kazao je da Đukanović čeka da vidi da li će opozicija moći da sprevede neku zajedničku akciju i da će na osnovu toga odlučiti da li će se kandidovati ispred DPS-a.\nSlaven Radunović(Foto: Filip Roganović)\n“Bio to zajednički kandidat ili bojkot predsjedničkih izbora. Zbog toga neće da se kandiduje prije vremena, jer ukoliko se opozicija dogovori oko bojkota, onda on ne bi bio kandidat jer ne bi se bi dozvolio sramotu da se takmiči sam sa sobom. Ali, ukoliko opozicija bude imala jednog ili nekoliko kvalitetnih kandidata, pretpostavljam da neće dozvoliti rizik da na predsjedničkim izborima krene pad njegovog režima, već će se on kanidovati”, rekao je Radunović za “Vijesti”.


Belgrade Nerd Night\nDošlo je vreme za ispitne rokove i dok se učenje zahuktava, Belgrade Banging, najbolji party brend u Srbiji, misli na vredne studente. Čak i tokom učenja, uvek treba napraviti kvalitetnu pauzu tokom koje se razbistre misli i odmori mozak.\nBelgrade Banging predstavlja još jednu nesvakidašnju žurku, koja će se održati u nedelju 31. avgusta u klubu Freestyler: Jägermeister Nerd Night.\nBelgrade Banging je party brend koji se bavi produkcijom žurki u stilu svetskih muzičkih festivala poput Tomorrowland-a, Ultra Music-a i sličnih. Poznati su po svojoj inovativnosti i kreativnosti, a ovu žurku su pripremili specijalno za period koji najteže pada studentima – septembarski ispitni rok.\nU saradnji sa J ägermeister-om pripremljen je događaj na kojem lepa iznenađenja očekuju najvrednije štebere, kao i one koji to žele da postanu ili u duši i dalje jesu. Ovaj događaj može biti sjajan predah od učenja, ali Banging Trio neće pustiti goste da se odmore, jer će, kao i svake nedelje, vrteti najenergičnije i najpopularnije pesme elektronske dance muzike (EDM).\nU nedelju će se obnavljati gradivo iz Bangologije – umetnosti dobre muzike i vrhunskog noćnog provoda. Profesorski Banging Trio u sastavu: Oakich, Tom Gepard i Erick Kasell spremno očekuje sve ljubitelje EDM muzičkog pravca.\nNe zaboravite da ponesete svoje štreberske naočare i naoružajte se dobrim raspoloženjem. Na ovom “ispitu” nema sedenja, jer se na Banging žurkama uvek skače i đuska do ranih jutarnjih časova.


Premijer Aleksandar Vučić sastao se juče sa ruskim premijerom\nSrbija ne okreće leđa Rusiji\nSrbija želi da se pridruži Evropskoj uniji, ali ne želi da narušava odnose sa Rusijom, poručio je predsednik Vlade Srbije Aleksandar Vučić posle jučerašnjeg sastanka u Moskvi s premijerom Rusije Dmitrijem Medvedevim. Kako je istakao srpski premijer, „nikada nije skrivao da Srbija želi da postane deo EU“, ali Srbija ne želi da u teškom trenutku narušava dobre, najbolje prijateljske odnose sa Rusijom.\nPiše: M. S.\nMoskva, Beograd 07. jul 2014. 19:04\nFoto: TV FoNet / FoNet\n„Srbija se pokazala kao prijatelj i nije okrenula leđa Rusiji u teškom trenutku, za razliku od mnogih drugih, i to pokazuje na delu, a ne rečima“, ukazao je Vučić, naglašavajući da su, kada je reč o projektu Južni tok, ostala još samo tehnička pitanja, koja se brzo zatvaraju.\nVučić je precizirao da „smo mi imali imala četiri molbe i da nam se na sve četiri izašlo u susret i da ostaju samo neki tehnički detalji da se još urede u vezi sa Južnim tokom i da se može očekivati da u narednim danima sve bude završeno. Premijer Srbije se zahvalio svima koji su saslušali stavove i molbe Srbije na tome što smo „kao prijatelji uspeli sve da rešimo“.\nPredsednik srpske vlade je rekao da Srbija podržava sve mirovne inicijative predsednika Ruske Federacije u vezi sa rešavanjem ukrajinskog pitanja, kao i da je podržala i stav Nemačke po tom pitanju. „Srbija želi mirno rešenje ukrajinskog problema. Srbija je mala zemlja, mi smo na svojoj koži osetili kako to izgleda“, konstatovao je Vučić.\nRuski premijer izjavio je da su dve države spremne da uskoro potpišu sporazum o Južnom toku. U tom kontekstu, Medvedev je rekao da je navedeni gasovod prioritetan projekat za Rusiju, što je postalo očigledno i nakon nedavnih događaja u Ukrajini. On je, takođe, istakao da je sa Vučićem „dugo i otvoreno“ razgovarao o situaciji u Ukrajini, o tome „šta se dogodilo, ko je kriv i šta treba raditi“.\nOba premijera su naglasila da međusobna robna razmena stalno raste i da je prošle godine porasla za 15 odsto a u ovoj za devet odsto, a ruski premijer je precizirao da se to dešava u vreme kada i u svetskoj ekonomiji ima dosta problema. Medvedev je konstatovao i da su direktne investicije firmi iz Rusije u Srbiju 1,3 milijarde dolara i da je to kroz duga partnerstva cifra i do tri milijarde istakavši i da je veoma važan rad ruskih banaka u Srbiji. On je naveo i da se razgovaralo o NIS-u i naglasio da je ta firma od gubitaša stigla do regionalnog lidera i da sada stvara prihod koji se investira u privredu Srbije.\nRazgovaralo se i o modernizaciji infrastrukture srpskih železnica, što bi značilo i povećavanje izvoznog potencijala Srbije, naveo je Medvedev ističući istovremeno duboke prijateljske, istorijske i kulturne veze dve zemlje. On je još jednom izrazio saučešće povodom katastrofalnih poplava koje su pogodile Srbiju ukazavši na angažman humanitarnog rusko-srpskog centra u Nišu, koji je potvrđen i tokom poplava.\nSrpski premijer je razgovore o ekonomskim pitanjima ocenio kao veoma uspešne, istakavši da su visoko ocenjeni i odnosi u svim drugim oblastima. Vučić je, takođe, naglasio povećanje robne razmene i dodao da je Rusija, uz Nemačku i Italiju, treći spoljnotrgovinski partner Srbije.\nRazgovaralo se i o eventualnom proširenju zone slobodne trgovine i o potrebi za razumevanjem interesa Rusije u stvaranju Evroazijskog saveza, ali i Srbiji koja hoće evropski savez, naveo je Vučić.\nU delegaciji koju predvodi premijer Srbije su i ministar energetike i rudarstva Aleksandar Antić, ministar privrede Dušan Vujović i gradonačelnik Beograda Siniša Mali.\nDanas susret sa Putinom\nSrpski premijer će se danas sastati s predsednikom Rusije Vladimirom Putinom. Kako je saopštio Kremlj, razgovaraće se o perspektivama daljeg jačanja političkog dijaloga Rusije i Srbije. Planirano je, takođe, da se razmotre pitanja u vezi sa bilateralnom i trgovinsko-ekonomskom saradnjom, naročito u oblasti energetike, jačanja kulturno-humanitarnih veza i saradnje u sferi međunarodne politike.


Školica Sporta World of Play&Sport - Skolice Sporta\n+381 (65) 312 31 31\nTae-bo (Total Awareness Excellence Body Obedience) je visoko intezivan program vežbanja sa pokretima i elementima borilačkih veština. Visok intenzitet, zanimljiva koreografija i potrošnja velike količine kalorija su osnovne karakteristike ovog programa.\nTae bo je način vežbanja koji nas uči kako da komuniciramo sa sopstvenim telom. Borilačke veštine i boks razvijaju brzinu, snagu i ravnotežu, a plesni pokreti daju energiju i ritam, koji poboljšava koordinaciju pokreta. Kreairan je da bi se poboljšalo zdravlje, kondicija i izdržljivost.\nTae bo takođe uključuje aerobne vezbe, povećava kapacitet srca i pluća, povećava gipkost, daje snagu, fleksibilnost i tako jača mišiće tela, sagoreva kalorije i smanjuje stres.


Vesti online / Vesti / Svet / Kremlj: Bolton se sledeće nedelje sastaje sa Patruševom i Lavrovom\nKako je precizirao, Bolton će u Rusiju doputovati u dvodnevnu posetu 22. oktobra.\nPrema njegovim rečima, ova poseta inicirana je od strane Vašingtona, iako još uvek nema reči o tome da li će se Bolton sastati i sa predsednikom Ruske Federacije Vladimirom Putinom.\nUšakov je takođe rekao i da multilateralan susret između Rusije, Francuske, Nemačke i Turske treba da bude održan u skorijoj budućnosti u Istanbulu.\nLideri te četiri zemlje se sastaju, kako objašnjava, kako bi razgovarali na temu Sirije.\nDodao je i da se Putin sutra sastaje sa egipatskim liderom Abdulom Fatahom el Sisijem u Sočiju, a glavne teme susreta biće situacija na Bliskom istoku, izgradnja nuklearne elektrane u Egiptu i obnova avionskog saobraćaja između Rusije i Egipta.\nRusija će pomoći Iranu u zaobilaženju američkih sankcija\nSVET "Bolton kriv za propast rusko-američkih pregovora"


Neophodno da inicijativa "Ne (da)vimo Beograd" uđe u izborni proces | Autonomija\nNeophodno da inicijativa „Ne (da)vimo Beograd“ uđe u izborni proces\n"Postavlja se pitanje do kada je moguće živeti u simulaciji društva, a kada građani moraju preduzeti neke drastičnije mere kako bi odbranili svoje dostojanstvo"\nAktivista Inicijative „Ne (da)vimo Beograd“ Dobrica Veselinović izjavio je da mu se čini da je neizbežno političko angažovanje te organizacije, odnosno njeno uključivanje u izborni proces na sledećim izborima.\n„U ovakvoj postavci stvari i anticipiranju da će se stanje u društvu, nažalost, nepovoljno razvijati za sve progresivne snage, sve mi se više čini da je naše političko angažovanje neophodno“, izjavio je Veselinović za list Danas.\nVeselinović je rekao da ta organizacija već tri godine vodi borbu protiv projekta „Beograd na vodi“ a da je uključena i u mnoštvo drugih aktivnosti koje se tiču građanskog aktivizma.\n„Pitanje koje postavljamo sebi samima svakodnevno jeste koji su dometi građanskog aktivizma i gde su njegove granice“, naveo je on.\nVeselinović je dodao da je već sve poznato po pitanju rušenja u beogradskoj četvrti Savamala, odnosno da se zna i ko su inicijatori, ko nalogodavci a ko izvršioci tog dela.\n„Ali sada se postavlja pitanje do kada je moguće živeti u simulaciji društva i praviti se da je sve u redu, da postoji sistem, nezavisne institucije, profesionalna policija a kada građani moraju preduzeti neke drastičnije mere kako bi odbranili svoje dostojanstvo i zdrav razum pre svega“, rekao je on.\nGovoreći o mogućnosti da gradonačelnik Beograda Siniša Mali ostane na vlasti ceo mandat, Veselinović je izrazio nadu da će ga građani Beograda pritiskom naterati da podnese ostavku a da će ga nadležni organi „uhapsiti i osuditi za mnogobrojna krivična dela koje je počinio“.\n„Sam taj čin povući će za sobom i celu piramidu korumpiranog sistema… Odbrojavaju se poslednji dani Siniše Malog i on to zna i mi to znamo“, rekao je Veselinović.